
rispelike reputasie te hê. 

ons s'n — 53 jaar lank 
reeds dien ons die mo- 
tor publiek van Pretoria. 

TERUGKYK 
en 


VORENTOE KYK 


Die wisseling van die jaar bring 'n mens as van- 
self daartoe om terug en om vorentoe te kyk. Agter 
ons lê die verlede met al sy lief en leed. Voor ons 
lê die toekoms met al sy onsekerheid en uitdagings. 

Wat agter is en wat voor is, verlede en toekoms, 
konserwatisme en progressiwiteit lê vlak langs me- 
kaar. 

Daar is hulle wat in die verlede lewe en dikwels 
die verlede idealiseer, die konserwatiewe mense. 
En daar is ander wat die rug na die verlede keer, 
die toekoms vol verwagting tegemoet gaan, die 
progressiewe mense. Die een groep verwag nie veel 
van die ander groep nie, en dit is die geval op die 
gebied van die kerk, van die politiek en van die 
moraal. Teen albei is daar besware. Die een kan 
te behoudend, die ander te vernuwend wees. En 
tog is wisselwerking tussen die twee nodig om 
mekaar in balans te hou. Die oue het menigmaal 
vernuwing nodig en die nuwe het dikwels tempering 
nodig. Die verlede moet om doodsheid te vermy, 
sy oog hou op die toekoms, en die toekoms moet 
op die goeie uit die verlede bou na die wyse woord 
van president Kruger: Neem uit die verlede wat 
goed is en bou daarmee u toekoms. Die profeet 
Jeremia druk dit so uit: 

,So spreek die HERE: Staan op die weë, en kyk 
en vra na die ou paaie, waar tog die goeie weg is, 
en wandel daarin” (6:16). 

Die profeet sê dus: Hou rekening met die verlede. 
Maar die apostel Paulus sê: 

“Ek vergeet die dinge wat agter is en strek my 
uit na wat voor is en jaag na die doel . . ."” (Fillip. 
3:14) 

Aan die een kant: Vra na die ou paaie; aan die 
ander kant: Strek my uit na wat voor is. 

Hier is geen teenstrydigheid nie. As ons op die 
drumpel van ou- en nuwejaar staan, moet ons met 
albei rekening hou. Albei kom van God. Die ver- 
lede met al sy ervarings en gebeurtenisse, met al 
sy vreugde en verdriet het tog in die hand gerus 
van Hom wat oor dit alles na sy alwyse raad beskik 


] Blaai om 

TERUGKYK EN VORENTOE KYK 


[7] Vervolg van vorige bladsy 


en so beskik, dat na die mooie woord van die 
Kategismus ,,lower en gras, reent en droogte, vrug- 
bare en onvrugbare jare, spys en drank, gesondheid 
en krankheid, rykdom en armoede en alle dinge nie 


Maar ook die toekoms rus in die hand van die- 


selfde almagtige God en getroue Vader wat alles 
vir ons ten beste keer, (antwoord op vraag 26) en 


by toeval nie, maar uit sy vaderlike hand ons toe- 


kom.” (Antwoord op vraag 27). 








wat alles nuut maak. Aan Hom, en nie aan die 
magte van die duisternis nie, behoort die toekoms. 
Aan sy hand dan die nuwe jaar in en so alleen kan 
die jaar 1974 vir u word 'n ryk geseënde jaar. 


— Joh. Dreyer. 


HIERVANDAAN VERDER 


Die kerk ken net een hiervandaan. 
In elke tyd en elke omstandigheid 
begin hy by die kruis en die graf van 
Jesus Christus en probeer hy hiervan- 
daan verder gaan. ,,Verder” beteken 
na die voleinding toe. Die kerk ken 'n 
toekoms. Die kruis en die graf van 
sy Heer het hom dié toekoms gegee. 
Véér wag dus die voleinding en daar- 
heen is ons op pad. 





PROF. DR. J. P. OBERHOLZER 


Ons lewe nou lê tussen die opstan- 
ding en die wederkoms van Christus, 
tussen verlossing en voleinding. Die 
toets vir die kerk en sy lidmate is of 
hy onthou waar hy vandaan kom en 
waar hy heen gaan. Juis hier lê die 
eerste groot vraag hier aan die begin 
van 1974: Ts wat ons doen dieselfde as 
wat ons sê? Kom ons lewe ooreen met 
ons geloof? As dit nie die geval is nie, 
lieg ons as ons ons geloof bely. Het u 
al daaraan gedink dat u lewe as lid- 
maat van die kerk een groot leuen kan 
wees? Geloof en lewe moet bymekaar 
kom. 

Dit geld elke dag, in alles wat ons 
doen. Juis in ons daaglikse lewe moet 
ons geloof gestalte neem. As ons sê 
dat die kerk `n taak het in die wêreld, 
is dit net waar as die lidmate van die 
kerk gedurig besig is om die taak uit 
te voer. As ons sê die blanke Afri- 
kanervolk het saam met sy mede- 
blanke in Suid-Afrika 'n roeping, is 
dit net waar as elke blanke dié roe 
ping getrou is — elke dag en in elke 
situasie. Dit beteken dat elke woord 
en daad van ons teenoor die nie-blanke 
mense bewys moet lewer van ons ge- 
loof, hoop en liefde. Juis op hierdie 
gebied word ons dwarsdeur die wêreld 
belaster. Daar is uit die Heilige Skrif 


'n baie duidelike maatstaf: ,.Maar hei- 
lig die Here God in julle harte en 
wees altyd bereid om verantwoording 
te doen aan elkeen wat van julle 
rekenskap eis omtrent die hoop wat in 





Die skrywer — voorsitter 
Algemene Kerkvergadering 


julle is, met sagmoedigheid en vrees; 
met behoud van `n goeie gewete, sodat 
in die saak waarin hulle van julle 
kwaadspreek soos van kwaaddoeners, 
hulle beskaam mag word wat julle 
goeie lewenswandel in Christus be- 
laster. Want dit is beter, as die wil 

van God dit eis, dat julle ly wanneer 
julle goed doen as wanneer julle 
kwaad doen” (1 Petrus 3:15-17). 
Dieselfde maatstaf is van toepassing 
op ons politieke, maatskaplike, ekono- 
miese en kulturele lewe. Neem hier 
aan die begin van 1974 alles goed in 
oënskou en vra uself af: Is my deel- 
name aan die politiek, my optrede 
teenoor ander mense, my rol wat ek 
speel in die handel en die ekonomie, 
die produkte wat ek in kuns en kul- 
tuur lewer `n duidelike getuienis van 
die geloof wat in my is? Kan dit die 
toets van die wet van God deurstaan? 
Alleen deur hierdie vraag daagliks 
aan onsself te stel en in alle erns te 
probeer verseker dat ons daarop ja 
kan bly antwoord, kan 1974 vir ons 
beteken 'n jaar van op pad wees na 
die bestemming waartoe ons geroep is. 
Aan vyande ontbreek dit ons nie. 
Ons land word bedreig en ons verkeer 
in 'n staat van oorlog. Meer as in 
vorige jare sal ons onsself moet staal 
teen ekonomiese en militêre aanslae. 
Die ideologiese aanslag op ons weer- 
stand sal voortduur. Omdat hierdie 
aanslag nie net van buite kom nie, 
maar ook van tussen onsself uit, sal 
ons met 'n groter skerpte die geeste 
moet beproef. Daar is diegene wat in 
die naam van verligtheid die kerk 
voorstel as 'n oumodiese en bekrompe 
liggaam wat van sy behoudenheid be- 
vry moet word, diegene wat die drif 
en die drang verhef tot goddelike ge- 
sag, diegene wat die evangelie ver- 
draai tet `n sosiale voorskrif sonder 'n 
boodskap van ewige hoop. Hierdie 
vyande van die kerk kom met vrome, 
Bybelse taal om die gelowige in `n 
strik te vang. Hulle praat uitdagend 
en brutaal oor mense wat in opregte 
eenvoud die Heilige Skrif as rigsnoer 


CO] Na volgende bladsy 






































OORDENKING ..... NUWEJAAR 
U ken my oortredinge 


Lees: Psalm 51 Teks Psalm 51:5. 


Want ek ken my oortredinge en my 
sonde is altyddeur voor my. 


Waar lê ons spore die afgelope jaar? 
Letterlik: waar was ons orals? Waar 
het ons in- en uitgegaan? Wat het 
ons gesoek en gevind? Die spore van 
ons geloof? 'n Vaste en sekere: ek 
glo! Die vretende twyfel: waarheen? 
'n Kreet in opstandigheid: God waar- 
OM? 

Aan die begin van `n nuwe jaar sê 
ons: dit is verby: lê agter ons: geld 
nie meer nie. Ons kan selfs sê: dit 
het in niet verdwyn. 


In die Namib-woestyn is 'n plek 
waar spore nie uitgewis raak nie. Soos 
dit daar getrap is, so bly dit daar. So 
is dit met die spore wat ons oor die 
afgelope jaar getrap het — dit raak 
nie weg in die niet nie. Maar dit bly. 
Ons kan dit onder hierdie formule 
bring: wat was, is tot in ewigheid. Die 
verlede is nooit afgedaan nie, nooit 
weggegooi en toegegooi nie. Eerder 
weggebêre. Daarom is die beeld van 
'n lewensboek meer van toepassing. 
Nog 'n bladsy in ons lewensboek is 
beskrywe, beteken en beklad. 


Die skuld, ons skuld, bly tussen God 
en mens — as 'n sware las vir die 


mens. Hierdie skuld is die kernmoei- 
likheid van ons godsdiens en ons hele 
bestaan. Waar hierdie skuld bly, daar 
kan die mens nie tot werklike geloof, 
lewe, hoop en liefde kom nie. Dit hou 
hom vas — trek hom af. Daarom is 
skuldbelydenis noodsaaklik: ,,Want ek 
ken my oortredinge, en my sonde is 
altyddeur voor my.” Dit help nie om 
dit toe te maak nie, te verberg of weg 
te steek nie — in die tyd, die verlede 
nie. Dit bly daar, wat was, is! 





DS. M. W. PRETORIUS 





Om hierdie rede rus Dawid nie voor 
hy `n hartgrondige belydenis gedoen 
het nie. Dawid weet van die genade 
van God — trouens hy ken dit. Her- 
haaldelik word gespreek van sy sonde. 
Hy maak geen poging om homself te 
verontskuldig of om versagtende om- 
standighede aan te voer nie. Ek — sê 
hy met groot klem. Dawid praat van 
oortredinge: Letterlik is dit rebellie 
teen God; ongeregtigheid: letterlik die 
verdraaiing van die reg van God: son- 
de: letterlik dit wat die lewensdoel 
mis. 


sleen U alleen het ek gesondig en 
gedoen wat verkeerd is in U oë, sodat 
U regverdig kan wees as U spreek, 
rein as U gerig hou.” sonde is altyd 
sonde teen Ged — nie net teen die 
mense nie. Daarom is dit nie net sede- 
lik — etiese aangeleentheid nie, maar 
voor alles 'n Godsdienstige saak. Dit 
is oortreding van die reg, as lewenswet 
van God en aantasting van sy heilig- 
heid. 

Sonde bestaan nie in `n enkele daad 
nie maar het sy wortels reeds in die 
ontvangenis en geboorte. ,Kyk, in on- 
geregtigheid is ek gebore, en in sonde 
het my moeder my ontvang.” As mens 
is ons sondaar in iewe, woord en daad. 
Omdat ons sondaar is, doen ons sonde. 
Ons het nie slegs 'n enkele daad van 
sonde gedoen nie, maar verkeer te- 
durig, bestaan, leef in toestande van 
sonde. So is my lewe, bely Dawid. Hy 
toon die diep bron van ongeregtigheid 
aan. 

Met hierdie belydenis werp die mens 
hom heeltemal op God. Die genade en 
goedertierenheid van God is die enig- 
ste pleitgrond. Dawid pleit — bid vir 
die vergewing. ,,Ontsondig my inet 
hisop dat ek rein kan wees; was my, 
dat ek witter kan wees as sneeu. Delg 
uit al my ongeregtighede.” 

7] Vervolg op bladsy 6 





HIERVANDAAN 
VERDER 

vir leer en lewe neem. Hulle kom 
met nuwe verklarings van die Bybel 
en die Persoon van Christus. Wees ver- 
sigtig vir hierdie verleidende geeste 
Behou die nugterheid en balans wat 
pas by mense wat in Christus van 
die magte bevry is. 


Ons roeping en verkiesing gee ons 
die vaste grond vir weerstand teen 
alle aanslae. Dit laat ons vas staan 
sonder om te struikel. Dit laat ons ook 
beweeg op die pad vorentoe. Wie die 
krag van die opstanding van Christus 
ken, leef as oorwinnaar. Die onsig- 
bare, ewige dinge is die dryfkrag van 
sy lewe. Daarom sal die kerk ook in 
hierdie jaar net een koers ken en sal 
hy die pad daarheen met sekerheid 
loop. Wie nie met die kerk op hierdie 
pad wil saam loop nie, sal agterbly 
en die bestemming nie bereik nie. 


Neem u kinders met u saam op die 
pad. Die magte van die bose lê op die 
loer vir hulle. U het hulle gedoop en 
SO verantwoordelikheid aanvaar dat 
hulle sal opgroei in die ware leer van 
die Christelike geloof. Hulle moet toe- 
gerus en sterk gemaak word om weer- 
stand te bied teen versoeking en die 
goeie stryd te stry. Dié toerusting 
ontvang hulle net in deeglike kategese 
in die ouerhuis en in die kerk. Maak 
hulle tuis in die erediens en leer hulle 
die Woord van God. Laat hulle ook 
die beste gebruik maak van die onder- 
wys en opvoeding aan ons skole, kol- 
leges en universiteite. Ons samelewing 
kan net gesond wees as daar in elke 
verantwoordelike werk `n gelowige 
staan wat in sy diens aan God ook sy 
land en sy volk dien. Daarom is dit 
dringend noodsaaklik dat elke kind 
uit ons huise die bes moontlike oplei- 
ding sal ontvang vir sy beroep. 


Ten slotte, toe die kerk verlede jaar 
deur sy Algemene Kerkvergadering 'n 
herderlike skrywe oor die volkerever- 
houdinge in ons land uitgestuur het, 


het hy dit afgesluit met die oproep 
aan alle lidmate om mee te werk in 
die uitvoering van die sendingtaak. 
Ook hier moet ons vir onsself die 
vraag stel of ons lewe en ons belyde- 
nis bymekaar staan. Alles wat in daar- 
die herderlike skrywe gesê is, hang 
hiervan af. 


Ons durf geen tyd, geld en moeite 
ontsien om hierdie werk voortgang te 
laat hê nie. Ons moet veel meer doen 
as wat ons tot nou toe gedoen het. 
Daar moet vir elke mens in ons land 
'n kerk binne bereik wees waar hy in 
sy taal onder sy eie mense kan deel 
in die verheerliking van die God van 
ons almal. 

So staan ons op die pad hier aan 
die begin van die jaar: met 'n egte 
geloof wat n ons lewe bevestig word 
— jn die daaglikse gang van ons sa- 
melewing, in ons stryd teen die bose 
magte, in die opvoeding van ons kin- 
ders, in die gehoorsame uitvoering 
van ons roeping teenoor alle mense. 
As ons sê dat ons kerk van Christus 
is, dan so en nie anders nie. 


Die Hervormer, Januarie 1974, bladsy 3 





Obadja is nie net onder die profe- 
tiese boeke nie, maar in die hele Ou 
Testament die kortste boek, dit beslaan 
maar een en twintig verse. Dit wil `n 
openbaring (eerder as 'n ,,gesig”) 
weergee wat 'n sekere Obadja (,kneg 
van die HERE” is die betekenis van 
sy naam) ontvang het. Van die per- 
soon van hierdie profeet weet ons niks, 
ons ken maar net sy naam. Wanneer 
hy opgetree het, kan ons slegs op 
indirekte wyse uit die boek self aflei. 
Daarvolgens lyk dit die waarskynlikste 
dat hierdie profesie ontstaan het na 
die val van Juda in 587 v.C. Die aan- 
leiding daartoe was die leedvermaak 
van die Edomiete, die ,,broedervolk”, 
die nakomelinge van Esau wat in die 
Suide gewoon het, oor die rampe en 
ellende wat Juda getref het. Uit Eseg. 
35:10, 12 en 86:5 blyk dit dat die 
Edomiete in neerlaag van die Judeërs 
'n geleentheid gesien het om die sui- 
delike dele van Juda in te palm. Nou 
dreig die profeet: Wat Edom gedoen 
het, sal ook met hom gebeur. Die oor- 
deel van vergelding word Edom aan- 
gesê. 


Ons merk dadelik op dat Obadja, 
anders as die meeste profete, nie om- 
heil vir sy eie volk nie, maar — al is 
dit op indirekte wyse — heil vir hulle 
verkondig. Sy profesie pas na vorm 
en inhoud goed aan by die versame- 
lings van orakels teen die vreemde 
volke wat ons in die groot profete- 
boeke vind, naamlik Jes. 18-23, Jer. 
46-51 en Eseg. 25-32. Veral die profesie 
teen Edom in Jer. 49:7-22 vertoon 
groot ooreenkomste in inhoud en uit- 
drukkingswyse met Ob. vers 1-9. 


Die oordeel oor Edom (1-14) word 
in vers 15 saamgevat vanuit die ge- 
sigspunt van Goddelike vergelding: 
,Want die dag van die HERE is naby 
oor al die nasies: soos jy gedoen het, 
sal aan jou gedoen word, jou daad sal 
op jou hoof neerkom.” Dit is die 


middelpunt van die profesie, 'n uiting 
van die onwrikbare geloof in die ver- 
geldende geregtigheid van God. In die 
nasionale en godsdienstige krisis wat 
die ondergang van hulle land by die 
Judeërs teweeggebring het, moet hulle 
bly glo aan die geregtigheid van God. 
Hy sal die oormoed en die hoogmoed 
van die Edomiete tot 'n val bring. Vie 
hom groot Lou oader die nasies, word 
deur God klein gemaak (vs. 2). Die 
Edomiete ag hulle onaantasbaar omdat 
hulle in hulle bergagtige land ,,so 
hoog soos die arend” hulle nes ge- 
maak het, maar die HERE, die God 
van ei Heer oo” al die volkere, sal 
hulle daar bykom en hulle op die 
grond zooi. “Ioogmoed kom tot 'n val, 
want uit is selfbedros en sonde. Alle 
volkare en alle mense moet met G91 
rekering hou. As dit nie gebeur nie, 
soos dit nou die geval met Edom was, 
bewys God sy mag in die voltrekking 
van d:: oordeel. in d'e hovaardigheid 
van die Edomiete word die oersonde 
van die mensheid oopgevlek: Hulle 
wil hulle eie baas wees, eiemagtig 
oor hulle eie lewens beskik. 


Die finale oordeel! oor Edom vind 
plaas op die dag van die HERE (vs. 
15a, 16:21). Vir die profeet is dit die 
dag waarop die geregtigheid van die 
HERE ten volle verwerklik sal word. 
Vir die volt is dit die dag waarop 
hulle hoop, die dag waarop die beslis- 
sing finaal in hulle guns gevel wovd, 
teenaor al die volkere in die wêreld. 
Die profesie sien die ondergang van 
al die volkere: hulle sal almal deur 
die gerig moet gaan soos Juda, maar 
Juda s.1 die berg Sion as 'n toevlug 
oord hê. Die HERE se teenwoordig- 
heid sal hulle redding wees. As ailes 
ondergaan in die groot wêreldgerig, 
is daar by Hom 1edding en lewe. Dan 
gee Hy aan hulle weer hulle land 
terug. Dan is volk van God en beloof- 
de land weer bymekaar. `n Mens kan 
jou voorstel watter troos `n volk wat 

DIE BOODSKAP 


VAN DIE 
BOEK 
UBADJA 


PROF. DR. W. C. VAN WYK 


ver van huis en haard op verlossing 
gewag het, uit so 'n profesie sou 
kon put. 


Die sterk nasionalistiese gemoeds- 
beweginge en wraakgevoelens teenoor 
Edom kan in Obadja nie misgehoor 
word nie. Maar ewemin die besef van 
Gods geregtigheid wat die ganse pro- 
fesie deurtrek. Geen sonde teen God 
in die hele gang van die geskiedenis 
sal ongestraf bly nie. Die volkere van 
die wêreld is aan God verantwoording 
vir al hulle dade verskuldig. Op die 
dag van die HERE word hulle gerig. 
En Obadja eindig nie met `n blik op 
die politieke heerskappy van Israel 
nie, maar die vervulling van al die 
beloftes van God is die aanbreek van 
sy koningsheerskappy. Hierdie heer- 
skappy van God gaan uit bo nasionale 
grense en gebeurtenisse. 


Samevattend: Obadja benadruk die 
vergelding. Die gedagte van die ver- 
gelding se fondament is die geregtig- 
heid van God en dit maak erns met 
die verantwoordelikheid teenoor God 
en teenoor die medemense. Maar hier 
is ook die afgrond tussen Ou en Nuwe 
Testament sigbaar, wat God sou oor- 
brug in die persoon van Jesus Chris- 
tus, in wie die koninkryk van God 
naby gekom het en wat ons geleer 
het dat God se wil vergewing en nie 
vergelding is nie. 


Ais die kerk sou verdwyn, dan dreig 
wêreldse magte, die staat, ekonomie 
of wetenskap om die moederlike funk- 
sie van die kerk vir homself op te eis. 


Sonder die sprekende en onderwy- 
sende kerk, wat soms nee sê is die 
koms van die nuwe godhede nie teen 
te hou nie. Die leegte (sonder God) 
sing feilloos demone aan. 


— Dr. P. Hymans. 

















VOETANGELS VIR DIÉ KERK 


Daar is in ons kerk 'n aantal predi- 
kante wat op 'n tydelike en 'n deeltyd- 
se basis dienswerk in ons gemeentes 
verrig. Die manne is aan een of ander 
Universiteit verbonde waar hulle direk 
of indirek met die opleiding van pre- 
dikante te doen kry. Hulle verrig 
waardevolle diens aan die kerk deur 
hulle Universitêre taak en deur hulle 
verbintenis met 'n gemeente. 


DR. A. J. G. DREYER 


In die uitgawe van die Hervormde 
Teologiese Studies wat opgedra is aan 
emeritus prof. S. P. J. J. van Rens- 
burg, het prof. Pont breedvoerig inge- 
gaan op die houdbaarheid al dan nie 
van predikante wat nie heeltyds nie 
maar tydelik-deeltyds in diens van 
'n gemeente is. 


In hierdie artikel maak prof. Pont 'n 
opmerking wat op 'n onrusbarende 
tendens in die kerk wys. Hy vestig die 
aandag daarop dat die manne wat 
tydelik-deeltyds in diens van die kerk 
is, eintlik hulle dienswerk mag verrif 
solank as dat dit die Algemene Kom- 
missie mag behaag. Sy stelling is: ,,Dit 
is interessant dat die diskressie van 
die Kommissie néi bepalend gemaak 
word vir die tydsduur van die tydelik- 
deeltydse predikante se amp. 'Tog 
word hierdie tydelik-deeltydse predi- 
kante bevestig met dieselfde Formu- 
lier as die permanent-voltvdse predi- 
kante.” Verder wys prof. Pont daarop 
dat die besluit waardeur die tvdelik- 
deeltvdse toegelaat is, aan die kerk 
die bevoegdheid gee. om indien die 
kerk sulke mense wil gebruik. dit te 
maetie. Die uitleg van hierdie besluit 
maak dit. volgens die professor. duide- 
lik dat ..die begrip kerk” in hierdie 
verband verstaan word as: Die Kom- 
missie van die Algemene Kerkvergade- 
ring.” Uit die Uitleg en Besluit van 
die kerk oor hierdie aangeleentheid. 
wvs hv ook daarop dat ..die Kommis- 
sie nie net die uitvoerder van 'n oD- 
drag (is) nie. maar as die besluit en 
nitlee gekorreleer word. is dit duide- 
lik dat ..die kerk” en die Kommissie 
as verwisselbare begrippe gesien word. 
Dit moet toegegee word dat dit `n 
algemene spraakgebruik en begrin in 
die kerk is. maar dit wil toe voorkom 
dat dit nie die korrektheid van dié 
Situasie waarborg nie.” 


Ook die feit dat hierdie tydelik. 
deeltvdse predikante deur die Alge- 
mene Kommissie beroep word en nie 


deur `n gemeente nie, laat by die 
professor, die vraag ontstaan ,,6f die 
Kommissie van die Algemene Kerkver- 
gadering hiér gesien kin word as `n 
nuwe-verskyningsvorm van ,,die kerk” 
of nie.” 


Met hierdie opmerkings van prof. 
Pont wil ek graag saamstem. Sy ver- 
dere bedenkinge teen die tydelik-deel- 
tydse predikante deel ek nie met hom 
nie en veral nie die angsvallige vashou 
aan die Universiteit van Pretoria en 
ons eie teologiese opleiding as `n 
enigste moontlike uitsondering vir 
tydelik-deeltydse mense nie. Daar is 
baie ander geleenthede aan ander fa- 
kulteite en inrigtings waar die kerk, 
en ook ons kerk, 'n geweldige arbeids- 
veld onbenut laat. Myns insiens moet 
ons sulke geleenthede nie laat verby- 
gaan nie. Maar dit daar gelaat. 


Dit is goed dat hierdie gevaarlike 
tendens in die optrede van die Alge- 
mene Kommissie en in die verklaring 
van besluite van die Algemene Kerk- 
vergadering na vore gebring is. Die 
mate van identifikasie van kerk en 
Algemene Kommissie, wat blykbaar 
al `n gangbare gebruik geword het, is 
onversoenbaar met die wesensaard van 
die kerk en behoort ten alle koste uit 
die kerk geweer te word. 


Die gesag van die plaaslike gemeen- 
te word ook alreeds in ons kerk inge- 
perk byvoorbeeld die koop en verkoop, 
verkry of beswaar van eiendomme mag 
alreeds nie meer gebeur sonder die 
toestemming van die raad van finan- 
sies nie. Die oprig en sloop van ge- 
bone sorteer nou ook alreeds nie meer 
onder die gesag van die gemeente nie 
maar berus by die raad van finansies. 
In enkele uitsonderlike gevalle het 
hierdie reëling wel voordeel vir die 
kerk gehad byvoorbeeld in haastige 
gevalle van onteiening waar 'n ge- 
meente deur `n munisipaliteit of ander 
instansie jn `n hoek gedryf word en 
waar die betrokke owerhede hulle 
bevoegdhede misbruik om die kerk 
skade te berokken. Die uitsonderinge 
is nog steeds geen regverdiging vir 
die verdere algemene inperking van 
die vryheid en selfstandigheid van die 
gemeente nie. Die gemeentes se vOor- 
Teg om self te beroep, al is dit `n 
tydelik-deeltydse persoon, behoort nie 
aan bande gelê te word deur die 
Algemene Kommissie nie. 


Die besware wat prof. Pont het teen 
predikante wat aan ander Universi- 
teite en ander fakulteite doseerwerk 
doen, deel ek nie met hom nie. Onder 


die nuwe bedeling waar aan elke Uni- 
versiteit Bybelkunde aangebied word, 
word vir die kerk `n kosbare geleent- 
heid geskep. Dit is eintlik voor die 
handliggend dat `n teoloog hierdie 
taak behoort te verrig. Trouens ons 
kerk het aan die Pretoriase Universi- 
teit self die geleentheid benut wat 
die Universiteit gebied het om daar 
een van ons predikante, ds. A. P. Brey- 
tenbach, vir die pos te benoem, Nie- 
teenstaande die nood van ons kerk, be- 
hoort ons die predikante van ons kerk 
aan te moedig om in hierdie rigting 
belang te stel. Die gebondenheid aan 
een Universiteit, behoort ons ook oor- 
boord te gooi. Per slot van rekening 
studeer van ons kerk se kinders aan 
elke Universiteit in die land. Bowen- 
dien het ons kerk nog altyd geglo dat 
die kerk nie net 'n roeping in sy eie 
gebied het nie maar 'n taak wat hom 
uitstrek oor die hele linie van die hele 
volk se lewe. Afgrensing tot die teo- 
logiese fakulteit van net een Universi- 
teit en net ons eie kerk se opleiding 
en die voorstudie, hoort nie in ons 
kerk toegepas te word nie. 


Terwyl die saak van die Bybelkunde 
genoem is, wil ons ds. A. P. B. Brey- 
tenbach, wat namens ons kerk die Ou 
Testamentiese vakgebied sal waar- 
neem aan die Universiteit van Preto- 
ria in die departement Bybelkunde, in 
sy nuwe taak sterkte en voorspoed 
toewens. Tevore was ds. Breytenbach 
verbonde aan die departement Semi- 
tiese Tale. Hy en sy vakgenoot ds. 
Jimmy Loader, het 'n paar jaar saam 
gratis die Ou Testamentiese gedeelte 
in die Bybelkunde waargeneem mna- 
mens ons kerk. Vir jong manne wat 
voltyds reeds in diens van die Uni- 
versiteit was en tydelik-deeltyds ver- 
bind was aan gemeentes in Pretoria, 
was dit voorwaar geen geringe taak 
nie. Met `n baie vol program het hulle 
hierdie taak sonder enige vergoeding 
verrig en dit met groot vakbekwaam- 
heid en deeglikheid gedoen. Die kerk 
is hiervoor aan beide hierdie jont 
manne, groot dank verskuldig. Hulle 
dienswerk wat op hierdie manier aan 
die kerk gelewer is, is `n sekere teken 
van hulle liefde en trou teenoor die 
kerk. 


Die ondermyning van die gesag van 
God, sy wet en evangelie, is die fon- 
dament waarop die duiwel sy komende 
ryk grond. 

— L. Blok. 

Tue of Bemoeisiekheid 


Waaneer ons in die kategismuspre- 
dikineg by Sondag XXXI (31) kom, 
word hierdie saak normaal breedvoe- 
rig behandel. 





DR. H. G. VAN DER WESTHUIZEN 





Vandag noem ons net 'n paar punte. 


Earstens: Die kerk moet en wil 
gr2as van iemard wat onder tug is, 
die tug ophef indien die kerkraad 
oortuig is dat so 'n persoon nie vol- 
hard in sy sonde nie. 'n Getugde per- 
soon is weerhou van die sakramente, 
maar moet nog soos altyd na alle ere- 
dienste toe kom. Hoe sal die kerkraad 
anders beter tot oortuiging van 'n ver- 
anderde gesindheid kom? As die tug 
opgehef is, nadat so 'n lidmaat daartoe 
aansoek gedoen het, mag hy of sy weer 
nagmaal gebruik. 


Tweedens: Indien 'n lidmaat volhard 
in sy sonde, moet die kerk uiteindelik 
die ban toepas. Daarna behoort so 'n 
persoon nie meer aan die kerk nie. 
Vir hierdie handeling is daar 'n for- 
mulier agter in die kerkboek. Sou so 
'n persoon tot berou kom, neem die 
kerk die Hdmaat weer op met gebruik- 
making van 'n wederopnemingsformu- 
lier — ook agter in die Kerkboek te 
vind. 


Derdens: Sommige mense het 'n 
probleem omdat die Bybel hulle in- 
siens teësprekend oor die saak van 
die tug is. Eensdeels kry 'n mens in 
die Bybel tekste soos Gal. 1:8, 9; 2 
Tim. 3:14; 2 Joh. 10 (dwaalleer); 2 
Thess. 3:6: 1 Kor. 54, 6, 7, 11: 1 Kor. 


10: Openb. 2 (dwaallewe); 1 Kor. 5:5; 
1 Tim. 1:20: 1 Tim. 5:20 en Matt. 
18:15vv. Uit hierdie tekste is dit dui- 
delik dat die kerk assodanig die op- 
drag van die Here het om sondaars te 
tug oor dwaalleer, oor dwaallewe; ja 
selfs af te sny uit die gemeenskap 
van die kerk. Anderdeels kry 'n mens 
tekste soos: 1 Petr. 4:15; Matt. 7:3vv 
en Jak. 4:12, wat aandui dat jy nie 
ander moet oordeel nie. Tog verstaan 
ons laasgenoemde tekste verkeerd as 
ons Teken dit spreek eersgenoemde 
teë en verbied die kerk om te tug. 
Want eerstens: tug beteken nie eiesin- 
nige bemoeiing. foutvinderigheid en 
kritikasme nie. Tweedens: die kerklike 
tug het nie die eie persoon as maat- 
staf vir optrede nie (wat laasgenoem- 
de verse inderdaad afwys) maar die 
Woord. Die grond van die kerklike tug 
is die liefde en nie haat nie, en die 
doel is die eer van God en nie 'n ver- 
oordelaar se bevrediging nie. 


Die feit bly dus staan dat ook die 
gelowige jndividu as deel van die 
kerk 'n medemens (van wie hy sy 
broer se wagter is) moet aanspreek, 
vermaan of tug as hy hom sien sondig 
(Matt. 18:14). Ais die balk uit jou eie 
oog uitgehaal is, moet jy nog die 
splinter ook uithaal uit die oog van 
jou broeders (Matt. 7:5). 


Wanneer iemand die Woord gebruik 
om met die verbod teen persoonlike 
kwaadsprekery (Jak. 4) en bemoei- 
siekheid (2 Thess. 3:11; 1 Petr. 4:15) 
die kerklike, Christelike, Bybelse tug 
omver te werp of kragteloos te maak, 
handel hy nie korrek nie. 





Te DERE Me 
AANDAG 


PROSTAATKLIERLYERS 


'n Nuwe geneesmiddel vir die 

prostaatklier vinnige verligting en 

Tangdurig ook vir alle nier en 

blaas kwale en ook vir aambeie. 

Slegs R3,35 k.m.b. geen k.b.a. be- 
stellings. 

TJEK MET KOMMISSIE 10c. 
Regstreeks van Mev. R. Muller, 
) Pk. Krugerspos, 

Lydenburg. 


VREES EE NE N SEE 





VERGROTINGS 
in 
LEWENSKLEUR 
van u eie 
KIEKIE OF NEGATIEF 


W. E. CAREY 
APTEKER 
Posbus 177 — Krugersdorp 

U KEN MY 
OORTREDINGE 


] Vervolg van bladsy 3 


Ontsondig my met hisop: 'n Plant 
wat gebruik is as kwas by die be- 
sprenkeling vir die reiniging van me- 
laatsheid. 

Was my heeltemal: Sonde word ge- 
sien as onreinheid, vuil en besoedel. 
Sy bede is dat die Here deeglik moet 
was, sodat daar niks van oorbly nie. 


Delg uit: Dit wat beklad en besmeer 
is jn my lewensboek, moet deur God 
uitgevee word. 


Hy is rooi van bloedskuld, maar 
sy lewe moet so wit Soos sneeu ge- 
maak word. Vergewing en versoening, 
as uitwissing en bedekking van die 
sonde en skuld. is die enigste moont- 
likheid om met ons verlede in die 
reine te kom. Wat was, plaas ons dan 
as 'n las op Christus, wat dit vir ons 
dra. Sv bloed is ons vergewing en 
versoening. Wat was, is dan by Hom, 
vir ewig. 

Dawid hou egter nie hier op nie. 
Vergeef nie alleen my sonde nie. maar 
maak van my 'n ander mens en skep 
vir mv 'n rein hart. o God en gee op- 
nuut in die binneste van my 'n vaste 
gees.” Dawid se gebed om heiligma- 
king. 

Soos die skepping van die aarde uit 


Ten slotte. toe die kerk verlede jaar 
niks. so bid Dawid om 'n nuwe hart. 
Dan kan hy opnuut 'n vaste gees hê: 
'n gees teen verleiding bestand. wat 
nie wankel nie. 'n Mens kan dit self 
nie doen nie. Waarvoor meer kan ons 
bid as om hierdie jaar met 'n nuwe 
hart en vaste gees tegemoet te gaan. 


Dan volg roes die hoogtepunt van 
die Psalm: ..Verwerp mv nie van u 
aangesie nie. en neem u Heilige Gees 
nie van my weg nie.” Dit is Dawid 
se grootste vrees. Verwerpine van die 
aangesie van die Here beteken nie net 
die dood nie. maar die ewige ver- 
doemenis. Dit beteken om afgesnv te 
wees van die lewe en die lewens 
moontlikhede. Dit beteken om dor en 
kaal voort te ploeter — uitsjeloos. 
honeloos en moedeloos. Sonder die 
TYeilice Gees wat Tewendmoker. Troos- 
ter en Reskermer is. het seen mens 'n 
kans nie. Daarom is dit ook die honete- 
punt van ons sehed vir die jaar wat 
voor ons Iê. — Amen. 





Die moderne mens is vry, maar 
sonder God word dit 'n vryheid om 
na die vlees te lewe. 

— L. Blok. 

















(22) AS TOERIS DEUR ISRAEL, 


LAND VAN DIE BYBEL 
DAL KEDRON EN DAL HINNOM 


,Hoe grondvas staan Jerusalem se 
walle, 
Gods eewge bergwerk wat nie skok of 
skud! 
Bo al die Jakobswonings huis of hut, 
Het God aan Sionspoorte 'n welge- 
valle 
O Koninklike stad, maak wyd jou 
woning: 
God self wil jou laat groei op groot- 
ser wys, 
en wat ek hoor, is lof, jou naam tot 
Prys, 
die vyand self kom nou met eerbe- 
toning.” 
(Beryming Psalm 87:1 en 2). 


DR. P. J. THEO KOEKEMOER 


Ons het verwys na die ,,berge rond- 
om Jerusalem” (Psalm 125 vers 2). 
Aan die oostelike kant is die Olyfberg. 
Die profeet Sagaria sê in sy profetiese 
visioen in verband met die eindstryd 
van die Godsryk: ,En in die dag sal 
sy voete staan op die Olyfberg wat 
,voor Jerusalem 1ê, aan die ooste- 
kant .. . ” (Sag. 14:4). Die suidelike 
uitloper van die Olyfberg is volgens 
tradisie die plek waar Salomo afgo- 
dery gepleeg het om sy heidense vroue 
te behaag (1 Kon. 11:7); vandaar die 
naam wat daaraan gegee word: ,,Berg 
van Ergernisse”. Aan die suidekant 
van die stad lê weer die sogenaamde 
,Berg van die Bose Raad”, waar vol- 


JERUSALEM (vervolg) 





Jerusalem: Op die voorgrond die Jaffapoort in die ou stadsmuur. Op die agtergrond 
die Olyfberg. 


gens oorlewering, die owerpriesters en 
Fariseërs die Joodse Raad byeenge- 
roep het, om te beraadslaag wat hulle 
moet doen met Jesus wat so baie te- 
kens doen. ,As ons Hom so laat be- 
gaan, sal alma! in Hom glo; en die 
Romeine sal kom en ons land en ons 
nasie albei afneem” (Johannes 11:47- 
52). Tussen die stad en die Olyfberg 
lê die Kidrondal, ook Kedrondal ge- 





Jerusalem: Op die agtergrond die Olyfberg wat in hierdie artikel genoem word. 

Bo-op die berg die toring van die ,,Kerk van die Hemelvaart.” Op die voorgrond 

die tempel-area en regs die Mohammedaanse ,,Kerk van die Rots" (,Dome of 
the Rock.”) 


noem, byna 3 myl lank. Dit is die dal 
wat deur die eeue gebruik is as weg- 
gooiplek van veragtelike dinge. Dit is 
hier waar koning Asa sy moeder se 
,Afgryslike voorwerpe”, wat sy gemaak 
het ter ere van Asjéra, verbrand het 
(1 Konings 15:18 en 2 Kron 15:16). 
Dit is ook hier waar koning Josia 
dieselfde gedoen het in sy hervor- 
mingsbeweging: ,Toe gee die koning 
die hoëpriester Hilkia en die priesters 
van die tweede rang er di? irumpel- 
wagters bevel om uit die tempel van 
die Here al die voorwerpe uit te bring 
wat gemaak is vir Baël en Asjéra en 
die heie leë; van die hemel; en hy het 
dit buitekant Jerusalem in die velde 
van Kidroen verbrand ...” (2 Konings 
23:4, 6). In hierdie dal het ook 'n 
spruit geloop (2 Kon. 23:12). Koning 
Jehiskia het ook die priesters bevel 
gegee ,,om al die onreinheid wat hulle 
in die tempel van die Here gevind 
het” na die spruit Kidron te neem 
(2 Kronieke 29:16). Toe Absalom in 
opstand gekom het teen sy vader 
Dawid, het die mense wat lojaal gebly 
het teenoor Dawid, hardop gehuil ter- 
wyl hulle die woestyn ingetrek het 
deur die spruit Kidron (2 Samuel 
15:23). Maar dis niemand anders nie 
as die Teer self, wat ook met verdriet 
in sy hart oor die spruit Kidron (Ke- 
dron) gegaan het op sy weg na Get- 
semane (Johannes 18:1). Hierdie val- 


[7] Blaai om 

JERUSALEM 


C] Vervolg van vorige bladsy 





Jerusalem:- Tussen die kamele en die stadsmuur lê die vallei Kidron of Kedron. 
(Foto geneem vanaf die Olyfberg.) 


lei word ook soms genoem die dal van 
J6safat. Ons lees dat in die eindtyd 
die Here die lot van Juda en Jerusa- 
lem sal verander wanneer Hy al die 
nasies sal versamel om hulle na die 
dal van Jésafat te laat aftrek om 
daar met hulle `n strafgerig te hou 
(Joël 3:2). 

Aan die westelike kant van Jerusa- 
lem, om tot aan die oostekant, 1ê weer 
die dal Hinnom, wes van die berg 
Sion en suid van die heuwel Ofel. Dit 
word ook genoem ,,die vallei van die 
Seun van Hinnom” (Josua 15:8 en 2 
Kronieke 28:3 en 83:6) en ,,vallei van 
die Kinders van Hinnom”. In hierdie 
vallei vind ons Tofet. ,En hulle het 
die hoogtes van 'Tofet gebou wat in 
die dal van die seun van Hinnom is, 
om hulle seuns en hulle dogters met 
vuur te verbrand — iets wat Ek nie 
beveel het nie er in my hart nie opge- 
kom het nie. Daarom, kyk, daar kom 
dae, spreek die Here, dat nie meer 
gesê sal word: Tofet en die dal van 
die seun van Hinnom nie, maar Moord- 
dal. En hulle sal in 'Tofet begrawe 
omdat daar geen plek sal wees nie” 
(Jeremia 7:31-83). Hier moet ons in 
die verbygaan tog wel die opmerking 
maak, hoewel dit in hierdie artikel 
nie gaan om die begrip ,,hel” te om- 
skryf nie, dat die Griekse woord vir 
hel, is ,gehenna”, wat deur Jesus self 
gebruik word (Mattheus 5 vers 99, 
29, 30: Mattheus 10:28 en 18:9 en 
23:15, 33, ook Markus 9:43, 45, 47; 


Lukas 12:5) in die sin van ,,helse 
vuur”, 'n woord is wat afkomstig is 
van die Aramese ,,Ge-Hinnom”, ,,dal 
van Hinnom”, waar al hierdie vuil 
en liederlike dinge voortdurend in 
branding gestaan het. Dit is bekend 
dat in hierdie dal aan die afgod Molog 
selfs kinders geoffer is. Die spruitjie 
Gihon het deur hierdie dal geloop om 
ooswaarts by die Kedron aan te sluit. 
Die Hinnomdal het die noordgrens van 
die stam van Juda gevorm, sodat die 
stad Jerusalem, selfs nog in die dae 
van Nehemia (ongeveer 440 jaar voor 
Christus) tot die stam van Benjamin 
gereken is (Nehemia 11:30). Wie Hin- 
nom was, weet ons nie. Outoriteite 
verklaar dat die naam nie op `n per- 
soon betrekking het nie, maar omdat 
die woord ,,hinnom” beteken ,,ge- 
kerm”, wys die naam heen na die 
gekerm wat daar plaasgevind het en 
word dit genoem Kermdal. In die 
oostelike deel van die dal het die me- 
taalbeeld van die manlike natuurgod, 
Molog gestaan, met uitgestrekte arms. 
Op sy arms is dan die kindertjies ten 
offer geplaas. Die kindjie rol van die 
arms af in `n brandende vuurpoel om 
daarin te sterf met ,,gekerm”. Selfs 
koning Agas het sy seun hier aan 
Molog geoffer (2 Kon. 16:8). So word 
die maam ,,dal van gekerm” duidelik. 
Die plek waar die beeld gestaan het, 
is genoem Tofet, wat beteken ,.brand- 
plek”. Dis die godvresende koning 
Josia wat ongeveer 621 voor Christus 

hierdie plek verwoes het. By die latere 
Jodedom was hierdie plek onrein en `n 
gruwel. Hier is misdadigers begrawe. 
Toe die profeet Jeremia ongeveer 586 
jaar voor Christus die ondergang van 
Jerusalem in sy prediking aangekon- 
dig het, het hy in hierdie dal gaan 
staan en preek, miskien om meer in- 
druk te maak, en het hy die plek 


Tussen hierdie twee dale van gru- 
welikhede lê dan die ,,heilige stad” 
Jerusalem! Wat `n kontras? Vanaf die 
onheiliges val die oë van die toeris 
weer op die heiliges en neurie jy die 
woorde van `n Totius: 


,Daar staan die Dawidstroon gestig — 
'n regterstoel vir die gerig. 
Gelukkig hy wat jou bemin, 
wat juigend gaan jou poorte in 
en bid dat vrede lank mag duur 
in jou paleis en vestingmuur. 


Om vriende en broers soek ek jou 
vrede, 


en om Gods huis, my hoogste skat, 

soek ek vir jou die goeie, o stad, 

wat skoonste is van alle stede.” 
(Beryming Psalm 192:9). 





VAKANSIEWOONSTELLE 
WARMBAD 





Keurige vakansieverblyf vlak- 
by die Minerale Bad Verskil 
lende tipe woonstelle (2 tot 
7 beddens) elk met badka- 
mer, kombuis. oop stoep en 
gratis motorafdak: grasperke 
en braaivleisplekke. Woon- 
stelle daaaliks skoongemaak. 
Besonder lae buitenseisoen- 
tarief. Toerusting: Beste @ge- 
halte meubels: ingeboude kle- 
rekaste en kombuiseenhede: 
elektriese stowe, ketels en ys- 
kaste: beddegoed. kookge- 
reedskap en eetgerei word 
volledig voorsien. Brosjure 
gratis beskikbaar. 


SPA-VISTA 
VAKANSIEWOONSTELLE 
Voortrekkerstraat B5. 
Telefoon 535, Warmbad, Tvl 





















































Die Kersteningsgeskiedenis van die 


1. Die Begin van die Hervormde Kerk: 
Die drie Afrikaanse kerke wat van- 
dag gewoonlik in die omgang ,,susters- 
kerke” genoem word, het dieselfde be- 
lydenisskrifte en het histories uitme- 
kaar gegroei. Hulle lewe in die eenheid 
van die geloof (Ef. 4:13) en openbaar 
hierdie eenheid ook in onderlinge 
samewerking en wedersydse erken- 
ning. Wesenlik is dié drie één kerk. 
Daarom is 'n mens as jy dié drie kerke 
se oorsprong histories beskryf, met 
dieselfde kerk se geskiedenis besig. 





DR. H. G. VAN DER WESTHUIZEN 





Hoewel die drie kerke naamlik die 
Nederduitsch Hervormde Kerk, die 
Ned. Geref. Kerk en die Geref. Kerk 
eers oor die loop van ons volksge- 
skiedenis organisatories ontstaan het, 
kan aldrie histories veranker word 
vanaf die volksplanting. Wat die Her- 
vormde Kerk betref noem ons hier as 
voorbeeld net die feit van sy naam 
wat sedert Jan van Riebeeck gebruik 
is. In onder andere die volgende ge- 
valle kom die naam ,,Hervormde” 
Kerk voor: 

i. Jan van Riebeeck het aan die 
Hervormde Kerk behoort en is gedoop 
in die Hervormde Kerk te Culemborg. 
Die koningin van die Nederlande be- 
hoort vandag nog aan die Hervormde 
Kerk. 

ii. Die eerste Kerkorde in Suid- 
Afrika in 1804 van De Mist, gee aan 
die ,Hervormde (Gemeenten dezer 
Volksplanting” voorrang. 

iii. Die eerste Sinode in Suid-Afrika 
wat in 1824 sitting neem, skryf op 
die eerste bladsy: ,,Reglement voor 
het bestuur der Nederduitsch Her- 
vormde Kerk in Zuid-Afrika.” In art. 1 
van hierdie Reglement staan: ,,Het 
bestuur der Hervormde Kerk word 
uitgeoefend, Gemeentelijk, Ringswyse 
en Synodaal.” 

iv. Op die attestate wat die Voor- 
trekkers in die jare rondom 1836 uit 
die Kaap uit met hulle saamgeneem 
het na die noorde staan ,,Hervormd”. 

v. Die eerste kerklike dokument in 
Transvaal, die kerkboukollektelys van 
Potchefstroom van 1 November 1841, 
se aanhef lui: ,,Waarde Broeders 
Landgenoten en mede Leemaaten der 
Hervormde Kerken ...” 

vi. Die eerste kerkraad in 'Trans- 
vaal deur die Volksraad op 23 Fe- 
bruarie 1842 te Potchefstroom aange- 
stel, is vir die Hervormde Kerk. 


Hervormde Kerk 


vii. Die Staatskerk van die ou Repu- 
bliek in Transvaal word in die Zuid- 
Afrikaanse Republiek se grondwet- 
artikels 20 en 21 ,,Nederduitch Her- 
vormd” genoem. 

Omdat die kerk in die Kaap na 
die Groot 'Trek deur naamsverande- 
ring ensovoorts, uitgegroei het in die 
Ned. Geref. Kerk, gaan ons die Her- 
vormde Kerk se kersteningsoptrede 
bekyk net vanaf die Transvaalse tyd- 
perk van ons kerk. 


2. Die Begin van die Hervormde Kerk 
se Houding oor Kersteningswerk: 


(a) Laaste helfte van die vorige eeu: 


Ons noem die kersteningsaanvang 
van die Hervormde Kerk 'n houding 
omdat daar geen eie kerstenings-akti- 
witeit was nie. Ds. Dirk van der Hoff, 
die eerste predikant van 'Transvaal 
wat op 27 Mei 1853 te Potchefstroom 
arriveer, het wel begin om die saak 
van die Kerstening van heidene te 
steun. 

Op 9 Augustus 1853, tydens die 
eerste Algemene Kerkvergadering in 
Transvaal te Rustenburg, is ,,een 
Memorie” deur die ,,Kerkelyk Colle- 
gie” aan die ,,Commissie Raad” voor- 
gelê waarin ,,het verzoek wordt ge- 
daan aan de Herrnhutters, om het 
Evangelie onder de Naturellen stam- 
men te verkondigen.” Ds. Van der Hoff 
het persooslik by voorbaat aansoek 
gedoen by die Kommissieraad om 
hierdie memorie ,,bekend te maken in 
de Nieuwspapieren”. Met hierdie ver- 
soek het die kerkvergadering met die 
uitsondering van die leraar en diaken 
Wm. Robinson hom nie vereenselwig 
nie omdat hulle geen ander kerkge- 
nootskappe in Transvaal wou toelaat 
nie uit vrees vir die Roomse gevaar 
en verdeeldhede in die jong staat. 

Met die tweede Algemene Kerkver- 
gadering, in gesamentlike sitting met 
die Volksraad op 21 September 1853 
te Lydenburg, is die voornoemde 
standpunt deur die kerk bevestig. 
Volksraadslede wat ook lidmate van 
die kerk was, wou egter graag die 
Lutherse Kerk uitsonder om toegelaat 
te word. Hierdie begeerte het sekerlik 
gespruit uit die waardering wat die 
Boere gehad het vir die suiwere ker- 
steningswerk van die Duitsers teenoor 
die verderflike sendingaktiwiteite van 
ander genootskappe. Ongelukkig het 
ds. Dirk van der Hoff op 'n beginsel- 
standpunt van godsdiensvryheid betoog 
dat as sommibe kerkgenootskappe uit- 
gesluit word die uitsluiting ,,ten volle 


moest zijn”. Ook F. G. Wolmarans, 
voorsitter van die kerkvergadering, 
het ten sterkste op algehele uitslui- 
ting aangedring. Dit is so besluit. 


Later het daar 'n kentering begin 
kom. Uit die besluite van die Kom- 
missie van die Algemene Kerkver- 
gadering op 31 Julie 1862 te Rusten- 
burg, kan afgelei word dat die kerk 
wel die binnekoms van Sendinggenoot- 
skappe aanvaar. Alleen maar word ver- 
klaar dat die kerk onder huidige 
omstandighede nie self opsig oor 'n 
sendeling wil uitoefen nie. Verder 
moes geen sendeling op die dorp kerk- 
hou terwyl die Hervormde Kerk se 
diens aan die gang is nie! 


In 1867 is bogenoemde standpunt 
gehandhaaf deur die kerk. 


Die Algemene Kerkvergadering be- 
sluit in 1879 dat kerstening ,, . .. 
selve (een zaak is wat) als gewenscht 
beschouwd wordt .. . ” maar dat die 
arbeidsveld in eie boesem nog te 
groot is. 


Dit is na hierdie standpunt, naamlik 
dat kerstening gedoen moet word 
maar deur omstandighede nog ver- 
hinder word, waarna die besluit van 
die Algemene Kerkvergadering .van 
1890 verwys: ,De Vergadering spreekt 
als hare verhouding uit tegenover de 
zendingszaak dat zij het standpunt 
blijft handhaven steeds ingenomen 
door de oude Ned. Herv. Kerk der 
Z.A.R. en zal hare plichten blijven 
betrachten zooals steeds door de oude 
Ned. Herv. Kerk is geschied.” 


In 1899, toe kersteningswerk op 
die Algemene Kerkvergadering breed- 
voerig bespreek is en daar altesaam 
uiteindelik vyf voorstelle gedien het, 
is besluit dat die kerk ,gelet op de 
omstandigheden waarin de kerk ver- 
keert .. . nog geen zendingwerk van 
wege de kerk (kan) drijven.” 


(Word vervolg.) 





Steel die invloed van die Bybel, 
wat eenmaal so groot was, van die 
Duitse jeug en jy kry op die lang 
duur `n gesiag van stormtroepe en 
paradepassers — `n jeug gemobiliseer 
deur Satan vir groot verwoesting. 
Steel die invloed van die Bybel, een- 
maal so groot, van die Amerikaanse 
jongmense en jy kry, wat ons nou al 
kry, 'n geslag van militante anargiste, 
gemobiliseer vir verwoesting. 


— John Phillips. 

KORRESPONDENT GEANTWOORD 


DIE NAAM VAN DIÉ KERK 


Waarde Broeder — Sedert 1935 lees ek 
reeds u blad en bemerk u voorliefde vir die 
kerkgeskiedenis. Wat my egter hinder is dat 
u kwansuis beweer dat die Ned. Geref. Kerk 
eers op 5 November 1842 ontstaan het nadat 
die naam Oop voorstel van ds. Moorrees ver- 
ander is van Ned. Hervormd na Ned. Gerefor- 
meerd (Die Hervormer, Feb., Junie en Sept. 

dar dit kan mos nie wees nie! Die feite 
van die geskiedenis weerspreek dit ten 
enemaai. Waar is dan die voorgeskiedenis 
van hierdie kerk as sy geboorte-uur eers op 
5 November 1842 val? 

As hierdie datum beteken dat 'n nuwe 
kerk in aansyn geroep is, sou daar tog by 
die voorstel van ds. Moorrees die nodige 
motivering gewees het. Want kerkverlating 
en kerkverandering is mos 'n ernstige saak. 
Maar in die Sinode is daar geen teenstemme 
nie. Geen bespreking in die dagblaaie van 
daardie tyd wat graag kerksake uitvoerig 
behandel het nie. N 

As daar kerkverandering was, het die 
moontlikheid bestaan dat kerkeiendomme in 
die gedrang kom met die moontlikheid van 
hofsake, soos ons in die Transvaalse kerk- 
geskiedenis geken het. Die naamsverandering 
geskied 2 KS] geruisloos, want dit gaan nie 
om 'n ander kerk nie. 

As ek 'n kind het met die naam van Jan 
en omdat mense hom liefs Piet noem, ek sy 
naam laat herregistreer as Piet, bly dit nog 
dieselfde kind! f 

U fabriseer u eie motivering vir die ver- 
andering van die naam naamlik die Skotse 
predikante sou dan die sondebokke wees om- 
dat hulle die laaste band met die moederkerk 
in Nederland wou breek. Daarvoor het u geen 
bewys nie. Ds. Moorrees was ook geen 
Skot nie. 

Veel eerder is dit dat die naam Gerefor- 
meerd en Hervormd beurtelings gebruik is 
en later was Gereformeerd so algemeen in die 
volksmond dat die kerk besluit het om dit 
as die amptelike naam aan te neem. 

Daar was geen breuk in die kontinuiteit 
nie. Ek was predikant van die derde oudste 
gemeente m die Kaapse Kerk, Paarl, en het 
dikwels in die ou notuleboeke deurgeblaai, 
maar nooit bewus geword dat die jaar 1842 
'n rewolusionêre verandering teweeg gebring 
het nie. Die kerk voor 5 November 1842 is 
dieselfde kerk na 5 November 1842. Daarop 
volg dat die Voortrekkers wat na die Noorde 
EK het aan hierdie selfde ou Kaapse 

erk behoort het wat daar vandag nog be- 
staan. Daar was nie nog 'n kerk nie. U 
plaas te veel gewig op die naamverandering. 

Met hoogagting, 

PROF. H. D. A. DU TOIT. 
@rmondeweg 30, 
Muckleneuk, 
Pretoria. 


DIE NAAMSVERANDERING VAN 
DIE KAAPSE KERK 


Ons het waardering daarvoor dat 
prof. H. D. A. du Toit die kwessie 
oor die naam van die kerk aangesny 
het in sy brief — elders in hierdie uit- 
gawe. Dit skep die geleentheid om in 
dieselfde broederlike gees waarin hy 
gy brief geskryf het, daarop terug te 
kom. 


JOH. DREYER 


Dat daar 'n nuwe kerk op 5 Novem- 
ber 1842 in die Kaapkolonie ontstaan 
het, is 'n foutiewe bewering van die 
geagte professor. Nêrens beweer ek 
dit, maar wel dat daar dié tyd 'n nuwe 
naam aan die kerk aldaar gegee is, 
en dit kan niemand ontken nie. Waar- 


om van Nederduits Gereformeerde 
kant af daar so 'n traagheid en soms 
selfs onwilligheid is om dit ruiterlik 
Op grond van die historiese feit te 
erken is vir my tog altyd opvallend 
en vreemd. So het Nederduits Ge- 
reformeerde geskiedskrywers al ge- 
skryf dat die naam van die kerk in die 
Kaap op 5 November 1842 ,,bevestig” 
is as Nederduits Gereformeerd, of die 
naam is ,,vasgestel” op Nederduits 
Gereformeerd. Maar die notule van 
die Algemene Kerkvergadering van 
1842 gebruik geeneen van hierdie 
woorde nie, maar wel die woord: 
verander”. 

Dat die naam Hervormd en Gerefor- 
meerd ,,beurtelings” gebruik is, het 
ons nog altyd beweer, maar ook dat 
die amptelike naam volgens Kerkwet, 
nie Nederduits Gereformeerd nie, 
maar wel Hervormd was. In ons Sep- 
tember-uitgawe het ons dit nog weer 
erken, dat die naam Gereformeerd 
ook wel anders gebruik is. Ons geagte 
korrespondent sê dat ek geen bewys 
het dat die naamsverandering deur die 
Skotse predikante bewerkstellig is nie. 
Dit is korrek dat ek geen bewys daar- 
voor het nie. Die notule van die be- 
trokke vergadering deel dit nie mee 
nie. Daarom het ek in my artikel oor 
Stellenbosch” in ons September 1973 
uitgawe geskrywe dat ,,vermoedelik” 
die bedoeling van die kerklike naams- 
verandering was ,om die laaste band 
met die moederkerk in Nederland, die 
Hervormde Kerk, deur te sny” (bl. 
18). 

Dat die Voortrekkers wat na die 
Noorde getrek het aan hierdie selfde 
ou Kaapse Kerk behoort het” soos 
prof. Du Toit skrywe, is korrek. Dit 
was dieselfde kerk, maar hy het 'n 
nuwe naam gekry. Die Voortrekkers 
was egter al weg voor die naamsver- 
andering naamlik in 1836, dus ses jaar 
voor die verandering in 1842 en daar- 
om kon die Voortrekkers alleen aan 
die Nederduitsch Hervormde Kerk be- 
hoort het. 


Dat ek te veel gewig op die naams- 
verandering, volgens prof. Du Toit 
sou plaas, is seker daaraan te wyte, 
dat van die Nederduits Gereformeerde 
kant by die naamsverandering verby 
geskram word en ook omdat van die 
kant van sommige Nederduits Gerefor- 
meerde historici beweer word, dat die 
naam van die kerk in Transvaal dan 
van die begin af Nederduits Gerefor- 
meerd sou wees terwyl tog die kerk 
in die Kaap toe nog amptelik Neder- 
duitsch Hervormd was. Dit sal seker 
goed wees om uit een van die uit 

gawes van Die Hervormer, waarna 
prof. Du Toit verwys naamlik dié van 
Februarie 1973, 'n aanhaling te plaas 
tot meerdere bevestiging van wat ek 
hierbo geskryf het: 

Met die Algemene Kerkvergadering 
van 34 November 1879, met welke ge- 
leentheid die eerste stap tot kerkver- 
eniging gedoen is, is daar 'n rapport 
in opdrag van die vergadering en on- 
derteken deur drie predikante en twee 
ouderlinge, ter tafel gelê ,,omtrent die 
oorsprong van name van die kerk in 
Transvaal” (Hierdie vertaling in Afri- 
kaans sowel as in die res van die 
artikel is deur my Joh. D.). 

Uit hierdie rapport haal ons enkele 
dele aan: 

“Dit moet in die oog gehou word, 
dat in die Kaap Kolonie die naam 
van die kerk altyd was Nederduitsch 
Hervormd, totdat in 'n sitting van die 
sinode, 5 November 1842, die naam 
van Hervormd in Gereformeerd ver- 
ander is.” 


“Die kommissie wens dus onder die 
aandag te bring, dat almal wat voor 
5 November 1842 aan die Hollandse 
kerk in Suid-Afrika behoort het, tot 
die Nederduitsch Hervormde Kerk 
behoort het.” Hier eindig wat uit die 
rapport geneem is. 


Verder uit die boekie van ds. Godde- 
froy: ,,Selfs ds. Bosman . . . skrywe 
in sy Leerkwestie bl. 24 van 1665 toe 
die Kaapstadse gemeente gestig is, 
was die naam die Ned. Hervormde. 
Van 1827 tot 1843 is albei benamings 
gebruik; eers in 18438 is die naam 
offisieel verander in, en vasgestel op 
Ned. Gereformeerd.” 


,Hierop kom dit neer! Nie of mens 
hier of daar, tussen 1827 en 1836 ook 
wel Ned. Gereformeerd gevind het 
nie, maar wat die offisiële naam vanaf 
die stigting van die Kolonie 1652 was, 
tot met die Groot Trek van die vry- 
heidsmanne in 1836 . . . Die mense 
wat toe uitgetrek het tot 1843... wou 
ook niks te doen hê met die kerklike 
politiek en die daarmee saamhangende 
nuwe benaming van Ned. (Gerefor- 
meerd nie, ... al was dit so onskuldig 
moontlik — hulle het dit nie vertrou 
nie; en het hulle gehou aan die tot op 
1843 geldende en enige offisiële be- 
naming van Ned. Hervormd.” 

,Die jaar 1843 in 'n merkwaardige 
jaar! Juis van toe af . . . is die kerk 
nie langer offisieel Hervormd nie, 
maar Ned. Gereformeerd, en juis van 
toe af het die Britse Kerkordinansie 
(in werking) gekom.” 

NOG 'N ANTWOORD 


GEINTEGREERDE EREDIENSTE 


Geagte Redakteur — In die Oktober-uitgawe 
van Die Hervormer verskyn daar 'n vraag van 
broeder D. E. Wolfaardt na aanleiding van 'n 
beweerde uitlating van prof. T. van der Walt 
in verband met die Hervormde Kerk se hou- 
ding jeens gesamentlike aanbidding. Op na- 
vraag het dit toe geblyk dat die professor 
foutief deur die betrokke koerant, waarin die 
relevante berig verskyn het, gerapporteer is. 


Hy het naamlik nié gesê dat die Hervormde 
Kerk reeds in 1958 HPP beginselbesware teen 
gesamentlike aanbidding gehad het nie. Die 
teendeel hiervan was vir u korrespondent on- 
versoenbaar met die (huidige) standpunt van 
u kerk. 


Afgesien van die regstelling oor wat prof. 
Van der Walt werklik gesê het, bestaan u 
antwoord verder uit 'n kort uiteensetting van 
die Hervormde Kerk se beleid ten opsiaie 
van aparte kerke vir ons heterogene bevol- 
king. 


Ek is egter van mening dat die kern van 
die saak misgeloop is deurdat daar nie (In 
die vraag) onderskeid getrek is tussen ,,ge- 
kant wees teen'"' en ,,in beginsel gekant wees 
teen” ,gesamentlike aanbidding) mie. 


Omdat ek 'n groot agting het vir u kerk se 
standpunt oor dié vraagstuk, voel ek dat dit 
duideliker gestel moet word dat die Her- 
vormde Kerk nié in beginsel teen EP 
like aanbidding is nie, maar wél in die 
praktyk. 


Hierdie standpunt is herhaaldelik deur ds. 
S. G. A. Golden op 'n simposium hier op 
Stellenbosch gestel. en is sekerlik suiwer. 


JOH. D. FRONEMAN. 


Huis van Riebeeck, 
Stellenbosch. 


As antwoord op die vraag van die br. 
Joh. D. Froneman verwys ons hom na 'n 
artikel oor die aangeleentheid: ,,Teen ge- 
integreerde aanbidding in beginsel of in die 
praktyk”, wat elders in hierdie uitgawe 
verskyn. 


Hierdie artikel is opgestel deur die Moder- 
amen van die Kommissie van die Algemene 
Kerkvergadering op versoek van die redak- 
teur, en word deur hom onderskrywe — 
Redakteur. 





IN BEGINSEL OF IN 
DIE PRAKTYK 


In die skrywe van broeder Frone- 
man elders in hierdie uitgawe gaan 
dit om die vraag of die Hervormde 
Kerk ,in beginsel” teen ,gesamentlike 
aanbidding” is en of hy dit slegs ,in 
parktyk”, dit wil sê op grond van 
praktiese oorwegings is? 


JOH. DREYER 


Voordat ons hierdie vraag kan be- 
antwoord, moet ons eers duidelikheid 
kry oor die terminologie wat in hier- 
die saak gebesig is en nog word, om- 
dat enige misverstand wat hier mag 
bestaan alleen tot verwarring aanlei- 
ding kan gee. Wat verstaan ons onder 
vgesamentlike aanbidding”, ,in begin- 
sel” en ,in praktyk”? 


1. Gesamentlike aanbidding” is 'n 
poging om die begrip ,common 
worship ” in Afrikaans weer te gee. 
Die laasgenoemde uitdrukking is die 
gebruiklike in ekumeniese literatuur. 
Ons tref dit byvoorbeeld aan in besluit 
11 van die Gereformeerde Ekumeniese 
Sinode in Sydney: ,The Unity of the 
body of Christ should come to expres- 
sion in common worship including the 
Lord's Supper, among Christians re- 
gardless of race ... Even though dif- 
ferent churches for different indi- 
genous groups may exist, no person 
may be excluded from common wWOor- 
ship on the grounds of race or colour. 
The worshipping together of people 
of different races is a sign of the unity 
of the church and the communion of 
Saints and can be a Christian witness 
for the life of the world”. 


Omdat die erediens natuurlik nie 
losgemaak kan word van die hele lewe 
van die gemeente nie, en omdat die 
kerk in die erediens ook nie anders 
mag wees as die kerk in die daaglikse 
lewe nie, en andersom, het ons hier te 
doen met integrasie wat in die ere- 
diens moet begin en van daar af oor 
die hele lewe moet uitbrei. Geinte- 
greerde erediens of gesamentlike aan- 
bidding is in die huidige ekumeniese 
denke `n baie sterk links georiënteer- 
de politieke begrip. Dit is die beplande 
wig wat moet lei tot maatskaplike en 
biologiese integrasie. 


Ons moet verder ook daarop let dat 
die begrip ,gesamentlike aanbidding” 
(“geintegreerde eredienste) onmis- 
kenbaar daarop dui dat `n bepaalde 
leerstuk van die kerk, naamlik dié 
oor die eenheid van die kerk, reeds 
radikaal herinterpreteer is. Die een- 
heid van die kerk beteken vir hulle 
wat die eis van gesamentlike aanbid- 
ding stel, aanwysbare, demonstreer- 
bare en selfs organisatoriese eenheid 
en nie meer eenheid in die geloof, 
eenheid in die Waarheid (—Jesus 
Christus) nie. 


2. Kom ons by die uitdrukking ,in 
beginsel”, is dit baie belangrik om te 
onthou dat die kerk eintlik nie so iets 
ken soos beginsels in die gewone sin 
van die woord nie. Die woord ,,begin- 
sel” is eintlik `n woord met `n onmis- 
kenbare filosofiese herkoms. Daar dui 
dit byvoorbeeld `'n onveranderlike 
prinsipe aan. Dit is egter ongelukkig 
so dat die kerk hom in sy spreke in 
die wêreld dikwels van filosofiese 
terme moet bedien. Dit is onvermyde- 
lik want die kerk leef ook in die 
wêreld met wie hy in die Naam van 


Christus moet praat. Die kerk mag 
egter nooit die begrippe van die filo- 
sofie gebruik sonder om hulle nie 
vooraf te kersten, dit wil sê van 'n 
Bybelse inhoud te voorsien nie. Die 
kerk se spreke kan tog nooit iets 
anders wil wees as Bybelse spreke nie. 
Dus as die kerk nou wel soms die 
woord ,,beginsel” gebruik, doen hy dit 
teen die agtergrond van die gedagte 
dat hy geen ander grondslag, oortui- 
ging, prinsipe of lewensreël ken as 
wat hom deur die Bybel gegee is nie. 
,Beginsel” het dus vir die kerk altyd 
die betekenis van geloofsbeginsel, ge- 
loofsaak in die sin van Christelike 
leer. Ons sou dus kon vra: is die Her- 
vormde Kerk se standpunt 'n geloof- 
saak? Is dit geloofsleer? Is dit gefun- 
deer in die Woord van God? Dit sou 
dieselfde wil sê as wanneer die kerk 
sou stel dat iets vir hom 'n beginsel- 
saak is. As ons in die onderhawige 
aangeleentheid van `n beginsel in sui- 
wer filosofiese sin hier sou praat, sou 
dit gaan om 'n onveranderlike reël 
wat deur mense opgestel is en wat 
vir alle situasies en alle tye moet geld. 
Dit sou dan gaan om 'n standpunt wat 
ingeneem word op grond van minder 
of meer lofwaardige menslike oorwe- 
gings maar dan nog lank nie in ge- 
hoorsaamheid aan God se Woord nie. 

3. Waar ons egter ,in beginsel” tot 
'n sekere mate (dit wil sê as dit in 
die gewone filosofiese betekenis van 
die woord gebruik word) as teenstel- 
ling van ,om praktiese oorwegings” 
kan sien, kan ons nie geloof as teen- 
stelling van praktyk sien nie. Die kerk 
het trouens juis die opdrag om geloof 
cn prakdyk of beter nog, leer en lewe 
nie te skei nie. Die kerk ken ook nie 
meer as een praktyk nie. Hy staan met 
sy geloof midde in die praktyk en 
probeer die volle lewe in alle situasies 
stel onder die heerskappy van Chris- 
tus. 


4. Nadat ons so tot klaarheid pro- 
beer kom het oor ons woordgebruik 
kan ons nou oorgaan tot die beant- 
woording van broeder Froneman se 
vraag. 


a) Omdat ons leer en lewe of geloof 
en praktyk nie van mekaar kan skei 
nie, kan ons hier ook nie 'n keuse 
tussen die twee maak nie. Dit gaan 
vir die Hervormde Kerk om geloof in 
praktyk. 


b) Die kerk verwerp gesamentlike 
aanbidding of geintegreerde eredienste 
om twee redes: In die eerste plek het 
ons daarin te doen met `n siening van 

die eenheid van die kerk wat die kerk 
oortuig is 'n afwyking van die Bybelse- 
reformatoriese leer is. 


Verder: As die kerk gesamentlike 
aanbidding of geintegreerde eredienste 
afwys, sê hy daarmee dat hy teen inte- 
grasie is. Gesamentlike aanbidding 
moet noodwendig lei tot sosiale- en 
uiteindelik, biologiese integrasie. Die 
kerk is verder oortuig dat daar nog 
vir die Afrikanervolk nég vir enige 
ander groep enige heil in integrasie 
geleë is. Integrasie moet noodwendig 
lei tot die inkorting van geregtigheid 
vir die verskillende volke in ons va- 
derland. 


c) Die kerk verwerp gesamentlike 
aanbidding of geintegreerde eredien- 
ste omdat dit tot sosiale en biologiese 
integrasie moet lei, om nog 'n verdere 
rede naamlik op grond van sy geloof 
dat God die Skepper en Onderhouer 
van volke is, en dat Hy gewil het dat 
hier naas die bantoevolke ook 'n 
blanke Afrikanervolk sou voortbestaan 
met sy eie taal en aard. Die kerk wil 
dus met sy standpunt oor gesament- 
like aanbidding rekening hou met wat 
hy glo God se werk is en sodoende 
die reg van die bestaan en voortbe- 
staan van die Afrikanervolk, maar ook 
van elke nie-blanke volk in Suid- 
Afrika handhaaf. 


Vanuit hierdie geloof en vanuit die 
historiese verbondenheid en gebon- 
denheid van die Afrikaner met die 
Nederduitsch Hervormde Kerk, be- 
skou ons kerk hom ook as medever- 
antwoordelik om die identiteit van 
hierdie volk te bewaar en te bestendig. 
As die kerk hom ook met sy stand- 
punt oor gesamentlike aanbidding 
teen integrasie uitspreek, doen hy dit 
verder ook omdat hy oortuig is dat 
integrasie 'n bedreiging van die voort- 
bestaan van die Afrikaner is in die 
huidige Suid-Afrikaanse situasie. 


Die Suid-Afrikaanse situasie word 
nog ernstiger wanneer 'n mens dit 
sien teen die agtergrond van 'n wê- 
reldwye vyandige linie van magte wat 
niks sal ontsien om die Afrikaner, as 
dit moontlik is, te likwideer nie. Die 
heie wêreld noem ons Suid-Afrikaanse 
lewensorde ,,rassisties” en veroordeel 
die Afrikaanse kerke as struikelblokke 
in die weg van 'n geintegreerde maat- 
skappy, wat benewens baie ander 
dinge die einde van Afrikanerindenti- 
teit sal beteken. 


Dit is vir die kerk nie om't ewe 
of die Afrikanervolk en elke ander 
volk in ons land bly voortbestaan of 
tot niet gaan nie. In die Herderlike 
Skrywe oor volkereverhoudings in 
Suid-Afrika, het die kerk sy noue ver- 
bondenheid met die Afrikanervolk by 
herhaling gestel. As hy dus in die 
Herderlike Skrywe sê dat dit in Art. 
III van sy Kerkwet om 'n blywende en 
onveranderlike ,,beginsel” gaan wat 
skriftuurlik gefundeer en daarom dus 
'n ,geloofsbeginsel” is, dan gaan dit 
om daardie geloof wat ten grondslag 
lê aan die kerk se besorgdheid oor 
die inhoud van die identiteit van die 
volk soos God hom gemaak het. 


Natuurlik is dit tegelyk 'n praktiese 
oorweging vir die huidige Suid-Afri- 
kaanse situasie en nie `n reël wat ons 
vir die hele wêreld wil voorskryf soos 
die wêreld byvoorbeeld ons lewens- 
orde van buite af vir ons wil dikteer 
nie. 





Hy wat meen dat ons die eenheid 
van die kerk moet bewerk deur ons 
eensgesindheid, deur ons aaneenslui- 
ting is 'n slagoffer van 'n baie groot 
misverstand .. . Ons maak geen een- 
heid nie. Ons ontvang dit as 'n ver- 
rassing in die weg van eenvoudige 
gehoorsaamheid. 


— Hervormd Weekblad. 

sDit staan vas dat die Hervormde 
Kerk deur die eerste Voortrekkers, 
sowel in die Kaap Kolonie as in die 
Suid-Afrikaanse Republiek ingevoer 
en oorgeplant is. 'n Onverwagte ge- 
tuienis vind ons daarvoor in die ,Be- 
knopte Geschiedenis van de Neder- 
duitsche Hervormde Kerk”, aan die 
Kaap die Goeie Hoop sedert die stig- 
ting van die volksplanting in 1652 tot 
1804 — volgens die nagelate manu- 
skrip van mnr. J. de Wet, vir die 
pers in gereedheid gebring deur dr. J. 
J. Kotze — eerste predikant van Kaap- 
stad — waar ons in die Voorrede let- 
terlik die volgende te lees kry: 


Ons neem ook dat die woord ,,Her- 
vormd” deur hom as geskiedkundig 
juis gekies is, nie juis ,as suiwerder 
Hollands as Gereformeerd nie maar 
omdat, wat ons vaderland betref, die 
woord: Hervormde Gemeente van 
Kaapstad tot in 1827 voorkom, en Her- 
vormde Kerk nog in 1836 histories 
gebesig is.” 


“Kyk in die Notuleboek 1827-1829, 
en korrespondensie tussen die Neder- 
duits Hervormde Gemeente, in Kaap- 
stad in 1835 en 1836, waarin ook wel 
die woord Gereformeerd, maar nie 
offisieel gevind word nie.” 

Geestelike Weerbaarheid 'n dringende Noodsaaklikheid 


Dit is elke mens se voorreg asook 
sy verantwoordelikheid om wat aan 
hom behoort, te beskerm en te ver- 
dedig. As iemand hierdie plig nie heel- 
hartig aanvaar nie, spreek dit van die 
ergste vorm van belangeloosheid en 
onverantwoordelikheid. Gelukkig is 
dit nie die uitsondering nie dat 'n 
normale mens nie sommer sy eie be- 
lange sal verwaarloos nie. Om dit doel- 
treffend te kan doen, moet die mens 
daarvoor behoorlik toegerus wees. Die 
volledige mens, wat uit liggaam en 
siel bestaan, moet volkome weerbaar 


DS. L. A. NEL 





wees. Ek wil my egter nie op die 
terrein van die staat begewe, wat die 
hele verdedigingstelsel van die Repu- 
bliek van Suid-Afrika beplan en orga- 
niseer nie. Ons het baie bekwame 
mense wat sorgdra vir die militêre 
weerbaarheid van ons land. Tog wil 
ek in hierdie verband 'n dringende 
beroep op u doen: dit is uiters nood- 
saaklik dat elke landsburger en -burge- 
res belangstelling sal toon in die ver- 
dediging van ons land. Ons kan gerus 
moeite doen en uitvind watter bydrae 
ons kan lewer as voorsorg met die oog 
op 'n moontlike noodtoestand. Die 
verdediging van die land raak elke 
inwoner persoonlik. 


Ek wil egter 'n paar gedagtes for- 
muleer oor ons GEESTELIKE weer- 
baarheid. My eerlike mening is dat 
ons op hierdie terrein die kwesbaarste 
is. Dit is nie moeilik om die onder- 
mynende invloede van vreemde magte 
en kragte op ons volkslewe en op die 
kerklike erf te bespeur nie. Die veny- 
nige stryd van die antichris teen die 
gelowige volk van God is alreeds in 
volle swang. 


Die Woord van God, ons enigste ware 
norm: 


As die gelowige staande wil bly teen 
wat Paulus ,,die liste van die duiwel” 
noem, is daar net een norm, waaraan 
hy gehoorsaam moet wees, en dit is 
die Woord van God. In die Woord van 
God is die WAARHEID in Jesus Chris- 
tus geopenbaar. Ten opsigte van hier- 
die norm mag die gelowiges nooit ver- 
deeld wees nie. Inteendeel, hulle moet 
eendragtig wees in die geloof dat die 
evangelie van Jesus Christus die ENIG- 
STE WAARHEID is. Die antichriste- 
like magte, soos dit duidelik beklem- 
toon word in die doelstellings van die 
liberalisme en die kommunisme, ver- 
werp natuurlik die Goddelike open- 


baring in die Heilige Skrif. In stryd 
met Gods Woord beweer hulle dat 
elke mens die vryheid het om te glo 
aan wie en wat hy wil. Die opregte 
gelowige, daarenteen, glo net in die 
drieënige God, wat in die Bybel ge- 
openbaar is. Sonder hierdie op God 
gerigte geloof sal ons nooit op geeste- 
like gebied weerbaar kan wees teen 
die aanslae van die duiwel nie. 


Alhoewel die Here sy genadever- 
bond aan ons en aan ons kinders ver- 
seël en ons die ewige lewe beloof het, 
bly ons tydens ons aardse lewe in 
hierdie wêreld, en moet ons deeglik 
rekening hou met die sonde. Alle 
vorms van teenstand teen Christus 
moet onderskei word as antichriste- 
lik, en daarom sondig. Die sonde is 'n 
werklikheid, 'n mag wat intensief 
werksaam is. Die sonde is gedurig be- 
sig om die geloof in Jesus Christus te 
ondermyn en die mens ontrou aan en 
afvallig van God te maak. Hulle wil 
eintlik die gelowige se gebondenheid 
aan Jesus Christus los maak en hom 
sodoende hulpeloos laat ronddobber 
op die lewenssee. Dan oorval die son- 
demag so 'n geestelik ontwortelde 
mens en kry hom in sy mag. 


In die proses om geestelik weerbaar 
gemaak te word, moet die gelowige 
met opregte berou voortdurend sy 
sondeskuld voor God bely. Om sonde 
te bely beteken om 'n ander groter 
Mag as die sonde te erken en in Hom 
te glo. Die opregte berou saam met 
skuldbelydenis is die bewys dat die 
Heilige Gees reeds die ommekeer na 
God toe in die hart van die sondaar 
bewerk het. Maar hy word nog verder 
begenadig. Die na God toe gekeerde 
sondaar sal die hartlike vertroue hê 
dat hy van die sondemag verlos is 
en toegerus is om teen die bose mag 
weerstand te bied. Sy uiteindelike 
algehele oorwinning oor sonde en 
dood is in Christus verseker. 


Meer oor die vyand van die gelowige: 


Die apostel Paulus sê in sy brief aan 
die Efesiërs dat ons worstelstryd nie 
teen vlees en bloed is nie maar teen 
die -werhede, die magte, die wêreld- 
heersers van die duisternis van hierdie 
eeu. Dit is vir die gelowige uiters 
moelik om hom teen hierdie soort 
vyand af te grens en te verdedig. Ons 
kan hierdie mag, wat besig is om die 
wêreld te probeer inpalm, sonder twy- 
fel die anticristelike mag noem. Dit 
is nie moeilik om uit te maak dat ons 
vyand in alle opsigte TEEN Christus 
is nie. Let maar net rondom u op. 


Hierdie ,ander en vreemde gees” 
maak hom ongemerk meester van ons 
eie vlees en bloed. Hy slaan bresse 
in die geestelike verdediging van die 
volk sonder dat ons eers daarvan be- 
wus is. En, wat meer is, hierdie vreem- 
de gees maak gebruik van denkbeelde 
en begrippe wat vir ons bekend is, en 
vul dit met 'n ander, giftige inhoud. 
Die kommunisme maak byvoorbeeld 
vryelik gebruik van die begrippe 
LIEFDE EN WAARHEID. Daarmee 
doen hulle hulself onskuldig voor, 
en lok die gelowige aan. Op 'n baie 
subtiele manier word die giftige in- 
houd, wat hulle aan die begrippe 
liefde en waarheid gee, vir die ge- 
mend in op die gees van die gelowige, 
lowige toegedien. Dit werk verlam- 
mend in op die gees van die gelowige, 
sodat hy langsamerhand totaal ver- 
vreemd word van die Christelike le- 
wensnorme. Dit is dus duidelik dat ons 
vyand soos `n wolf in skaapsklere na 
ons toe kom. 


Die kommunisme maak ook gebruik 
van die begrip VRYHEID. Daar word 
luidkeels daarop aangedring dat vry- 
heidsvegters die sogenaamde onder- 
druktes in ons land moet bevry. Maar 
hulle is nie regtig so begaan oor die 
onderdruktes” nie. Hulle probeer so 
die aandag aflei van hul eintlike doel- 
wit, naamlik die onderdrukking van 
die Christelike geloof. Die kommunis 
weet ook dat die hoogste vryheid in 
die gelowige gebondenheid aan Jesus 
Christus veranker is. Gevolglik sal ons 
vyand alles in die stryd werp om die 
beoefening van die Christelike gods- 
diens te verhinder. 


Onder invloed van hierdie duiwelse 
mag word verkondig dat die mens die 
inherente vermoë het om selfstandig 
sy weg in die wêreld te vind. Die mens 
word aangemoedig om self te bepaal 
aan watter norme sy lewe moet vol- 
doen. Dit maak werklik nie saak as 
die mens toegee aan sy natuurlike 
drange en losbandig leef nie; solank 
die kommunistiese ideale net gedien 
word. Daarom propageer hulle die 
stelling dat die doel die middele hei- 
lig. As jy in die belang van die kom- 
munisme werk, kan jy dit maar op 
enige manier doen, eerbaar of oneer- 
baar. Hulle gee nie 'n flenter om vir 
die lewe of eiendom van 'n privaat 
persoon nie. Hulle sal selfs sover gaan 
om 'n gruwelike moord te pleeg en 
dan daaroor roem dat hulle die kom- 
munisme gedien het. Soos u seker self 
kan aflei, lê die gevaar van hierdie 

vyand daarin dat hy jou stadig maar 
seker aan 'n breinspoeling sal onder- 
werp om jou geestelike weerstand af 
te breek. 


Die gelowige se verweer: 


Die gelowige moet hom baie deeglik 
voorberei vir sy verweer teen dié 
gedugte vyand. Hy kan dit nie bekos- 
tig om sonder die wapenrusting van 
God tot die stryd toe te tree nie. Ons 
bekwaamheid is uit God alleen. Dit 
betaam ons om beskeie ons onvermoë 
en swakhede voor God te bely, en ern- 
stig te waak teen sondige oormoed. 


Ons voorbereiding moet begin met 
'n opregte verootmoediging voor die 
Here. Eerlike belydenis van Ons son- 
deskuld, en die dankbare aanvaarding 
van die verlossing in Jesus Christus, 
het tot gevolg dat God ons oorklee met 
sy wapenrusting. iDt is die waarborg 
dat God met ons is op aarde en tot in 
ewigheid. Daarom hoef ons nooit te 
vrees nie, want niks kan ons skei van 
die liefde van God soos in Jesus 
Christus geopenbaar nie. 


'n Ander belangrike aspek van ons 
voorbereiding om geestelik weerbaar 
te wees, is dat ons ons vyand deeglik 
moet leer ken. Ons kan hom beveg as 
ons weet wat sy doelstellings en me- 
todes is. Maar nou verontrus dit my 
dat die breë laag van die publiek nie 
besef hoe dreigend die haat van die 
antichristelike magte op Suid-Afrika 
toegespits is nie. Nieteenstaande die 
feit dat ons eie seuns al slaags was 
met die kommunisties-geinspireerde 
terroriste, leef so baie van ons mede- 
landgenote rustig voort asof daar geen 
gevaar is nie. Ons mense moet met 
groter erns `n studie van die kommu- 
nisme maak. Beskou dit as die onom- 
stootlike waarheid dat hierdie vyand 
dodelik is. Moet egter nie paniek- 
bevange word nie, want dit is presies 
wat hy wil hê. Wees kalm en stand- 
vastig en slaggereed. 


Dit is noodsaaklik om die gelowige 
op die gevaar van ledigheid te wys. 
'n Ledige persoon word so maklik 
die prooi van verkeerde invloede. Ken- 
merkend van die huidige tydsgees is 
dat daar aangedring word op minder 
werksure dog groter geldelike ver- 
goeding. Dit bring mee dat iemand 
meer vrye tyd het. Daarmee is daar 
seker geen fout te vind nie, mits die 
vrye tyd sinvol en nuttig gebruik word. 


Eerlike harde werk is die beste ver- 
weer teen die bedwelming van die ver- 
derflike pes wat in die donker wandel. 


Verder kan ons ons vyand doeltref- 
fend beveg as ons die gesag van God 
oor alles en almal erken en gehoor- 
saam. Respekteer en eerbiedig die- 
genes wat ons voorgaan en oor ons 
regeer. Hierdie instellings oefen na- 
mens God gesag en dissipline oor ons 
uit. Die kommunis 1ê hom daarop toe 
om gesag te ondermyn. Hy beywer 
hom om opstand teen gesag, rewolusie 
en chaos te veroorsaak. 


Uiteindelik word die doeltreffendste 
weerbaarheid verkry as ons die volle 
wapenrusting van God aantrek en vol- 
hard om sy gebooie te gehoorsaam. 
Paulus beskryf dit so in sy brief aan 
die Efesiërs: 


,Staan dan vas, julle lendene met 
die waarheid omgord, met die bors- 
wapen van die geregigheid aan, en as 
skoene aan julle voete die bereidheid 
vir die evangelie van vrede. Behalwe 
dit alles neem die skild van die geloof 
Oop waarmee julle al die vurige pyle 
van die Bose sal kan uitblus. En neem 
aan die helm van verlossing en die 
swaard van die Gees — dit is die 
Woord van God.” 


En nou bly daar nog net een saak 
oor: Al sou ons alles, wat ons genoem 
het doen om ons geestelike weerbaar- 
heid te verwesenlik, maar ons versuim 
om in die gebed te volhard, sal alles 
tevergeefs wees. Daagliks moet ons in 
die gebed vra ,,dat die mens van God 
volkome kan wees, vir elke goeie werk 
volkome toegerus,” . Sy heilige 
Naam ter eer! 





Volgens 'n rapport in die ,London 
Express' is daar nog 1 200 000 gevange- 
nes met lang termyn veroordelings in 
Russiese hardepadarbeidskampe, en 
nog steeds `n ononderbroke stroom 
van liggaamlike en morele gebroke 
mense wat deur die kampe gaan, in 
dieselfde mate as dit in die Derde 
Ryk was. 


Volgens baie vertroubare dokumen- 
têre bewyse bestaan daar 225 sulke 
kampe. 


Die rapport lui verder: Die wêreld 
is op 'n opvallende wyse onverskillig 
hieromtrent. Ons koerante is vol van 
onmenslike behandeling van politieke 
gevangenes in Griekeland en Turkye 
en elders, maar gee weinig aandag aan 
die feite uit die Sowjet-Unie. 


— Church Herald. 

NARE HOOFPYNE 
GALAANVALLE 

BITTER MOND 
AANGEPAKTE TONG 
HARDLYWIGHEID 
VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 

GEEL GELAAT 


Die oorsaak 'n lui lewer en te veel gal. 
Die beproefde en beste middel — 

Pyn se Moses 

Se Senuwee en Pyn Poeiers 
Prys 20c & 40c 


Probeer Otto vir Hoofpyn, Rumatiek, 
Jig, Verkoue, Koors, Vrouekwale, ja 
vir enige ander ou pyn-kwale en 
oortuig uself van die strelende en 
spoedige verligting van 


0TTO 


DIE PYN POEIER WAT SPOEDIG 
WERK ! 


Slegs by Aptekers verkrygbaar. 






























































FISIESE WEERBAARHEID: 


Verdediging van die Republiek 'n Volksaak 


Voor die wysiging van die Verde- 
digingswet, 1957 deur Wet Nr. 85 van 
1967, het nasionale diensplig as soda- 
nig nie bestaan nie en is daar deur mid- 
del van 'n lotingstelsel, 'n sekere aantal 
burgers jaarliks aangesê om militêre 
opleiding te ondergaan. Die lotelinge 
het almal lede van die burgermag 
geword en by verstryking van 'n be- 
treklik kort dienstermyn, het dit hulle 

vrygestaan om by burgermag Tregi- 
mente aan te sluit. Die meeste het 
egter nie aangesluit nie en hierdie 
regimente wat hulle uitsluitlik op vry- 
willigers moes verlaat, het maar 'n 
sukkel bestaan gevoer. Ook die kom- 
mandostelsel was op 'n vrywillige 
grondslag geskoei. Lede het vrywillig- 
lik by kommandos aangesluit hoofsaak- 
lik om te kan deelneem aan skietoefe- 
ninge, en het vervolgens onderneem 
om vir 'n bepaalde tydperk in die 
kommandos te dien. Hierdie onderne- 
ming het hulle daarop geregtig gemaak 
om gewere, ammunisie en toebehore 
teen gunstige tariewe van die staat 
aan te koop. 


Omdat die verdediging van die Re- 
publiek alle inwoners raak, en nie 
net `n klein klompie lotelinge en ander 
vrywilligers nie, is nasionale diens- 
plig as gevolg van die Wysigingswet 
op Verdediging, Wet Nr. 85 van 1967, 
gedurende 1967 ingestel waarvolgens 
dit verpligtend geword het vir alle 
manlike burgers tussen die ouderdom- 
me van 18 en 25 jaar om militêre 
diens te verrig. Let wel, voor hierdie 
Wet het die klem op militêre oplei- 
ding geval, maar sedert 1967 moes 
militêre diens deur hierdie persone 
verrig word. 


Alhoewel persone wat nie burgers 
van die R.S.A. is nie, vrywilliglik tot 
diens in die S.A. Weermag kon toe- 
tree, het dit uit ondervinding geblyk 
dat slegs enkelinge aldus vir militêre 
diens aangemeld het. Vreemdelinge 
wat hulle in die Republiek gevestig 
het, en 'n heenkome hier gevind het, 
behoort ook baie beslis 'n aandeel in 
die verdediging van die land te hê, 
en derhalwe het die Regering dit 
goed geag om alle nie-burgers wat 
reeds vyf jaar in die R.S.A. woonag- 
tig is en 18 jaar oud, maar nog nie 








Mnr. P. W. Botha Minister van Verdediging in gesprek met Kapelaan-generaal 
Genl. maj. J. A. van Zyl, S.M., tydens die ingebruikname van 'n ontspanning- 
sentrum te Saldanha. 


die ouderdom van 25 jaar bereik het 
nie, te verplig om vir militêre diens 
te registreer. Sodanige nie-burgers is 
dan ook verplig om militêre diens te 
verrig en word net soos enige ander 
landsburgers vir militêre diens opge- 
roep tensy hy onder eed aan die Regi- 
strasiebeampte verklaar dat hy nie van 
voornemens is om 'n burger van die 
R.S.A. te word nie. In hierdie geval 
word hy van militêre diens vrygestel. 


Voorts moet daar op gelet word dat 
die vroulike geslag, asmede persone 
wat nie-blankes, soos in die Bevol- 
kingsregistrasiewet van 1950 omskryf, 
is nie, nie tot militêre diens verplig 
kan word nie, tensy die Staatspresi- 


dent, met goedkeuring van beide Hui- 
se van Parlement, die bepalings van 
die Verdedigingswet op hulle of enige 
kategorie van sulke persone van toe- 
passing maak nie. 


Nogtans word vroue of nie-Blankes 
nie belet om hulle vrywilliglik tot 
diens in die S.A. Weermag te verbind 
nie. Die deure is dan ook oopgemaak 
vir blanke vroue om hulle tot diens in 
die staande mag, die burgermag en 
die kommando's te verbind, 'n stap 
wat groot byval gevind het, en blanke 
vroue sluit nou in toenemende getalle 


] Blaai om 

VERDEDIGING 'N 
VOLKSAAK 


O] Vervolg van vorige bladsy 


by hierdie drie bene van die SA. 
Weermag aan. 


Op dieselfde wyse word Kleurlinge 
nou toegelaat om vrywilliglik tot se- 
kere indelings in die staande mag en 
die burgermag toe te tree, en sekere 
ander nie-Blanke is gewis ook be- 
langstellend. 


Van bogenoemde kan gesien word 
hoe die verdediging van die land `n 
volksaak geword het en die groter 
integrasie van weermag en volk on- 
gemerk plaasgevind het. 


Wat impetus aan hierdie proses ver- 
leen het, is dat aan alle nasionale 
dienspligtiges `n diensplig van 10 jaar 
in die Burgermag, of indien hulle by 
die Kommando's ingedeel is, 'n diens- 
plig van 16 jaar, opgelê is. Waar die 
tydperk van diens dus voor 1967 rela- 
tief kort was, is dit aansienlik verleng. 
Voorts, nadat die eerste tydperk van 
ononderbroke militêre diens verrig is, 
is lede van die burgermag, by burger- 
mageenhede, en kommandolede weer 
by spesifieke kommandos, ingedeel 
waar hulle vir die res van hulle diens- 
periode in militêre verband gehou is 
en onder welke eenhede se toesig 
n hul verdere militêre diens verrig 

et. 


Insiggewend is ook die diensverplig- 
ting wat lede gedurende hul dienstyd- 
perke moes verrig het. 


Gedurende die 10 jaar dienstydperk 
kon 'n lid van die burgermag tot een 
periode van hoogstens 12 maande, drie 
periodes van hoogstens 26 dae en vyf 
periodes van hoogstens 12 dae militêre 
diens verplig word. Ook hierdie opset 
het nou verander en vanaf 1974, kan 
'n lid verplig word om een tydperk 
van 12 maande en vyf tydperke van 
19 dae militêre diens te lewer, na af- 
loop waarvan hy op die reserwe ge- 
plaas word. Die lid kan ook sy totale 
verpligting in een diensperiode afhan- 
del deur 18 maande of 24 maande on- 
onderbroke militêre diens te lewer 
(met aansienlike geldelike bonusse en 
ander voordele wat daarmee gepaard 
gaan) en hy word daarna op die re- 
serwe geplaas. Die diensverpligting is 
dus 12 maande plus 5 maal 19 dae 
dienstoere, of, vir 'n beperkte aantal 
lede, een dienstoer van 18 maande 
plus bonusse en ander voordele, of 
een dienstoer van 24 maande plus 
voordeliger bonusse en voorregte. 





Ds. Thomas Dreyer ontvang die Suiderkruis Medalje (S.M.) van genl. M. Malan, 
hoof van die weermag. Die oorkonde by die oorhandiging het gelui: 


Kapelaan Thomas Frederik DREYER, Suid-Afrikaanse Korps van Kapelane het 
homself gedurende die afgelope 10 jaar deur besonders pligsgetrouheid en toe- 
wyding aan sy taak onderskei. Sedert sy aanstelling, en veral deur sy ywer en 
pligsgetrouheid, het die werk so 'n omvang aangeneem dat nog twee kapelane 
vir die Nederduitsch Hervormde Kerk aangestel moes word. Hy het sy roeping 
en taak met prysenswaardige ywer, toewyding, entoesiasme, takt en pligsgetrou- 
heid vervul. Benewens sy veeleisende taak wat insluit kerkdienste, huisbesoek, 
lesings, waarneem van kapelaansperiodes, gebedsparades, besoeke aan ander 
eenhede, dienstye op die grense, ens., tree hy verder ook die afgelope 8 jaar 
met besondere bekwaamheid op as skakelkapelaan tussen die Nederduitsch Her- 
vormde Kerk en die Departement van Verdediging. Hy staan ook sy plek vol in 
die samelewing op kulturele en veral onderwysgebied. Hy dien op verskillende 
Skoolkomitees en is tans Voorsitter van die Beheerraad van die Voortrekkerhoogte 
Hoërskool. As gevolg van sy vriendelike en innemende persoolikheid is hy baie 
gewild by lede van die Suid-Afrikanse Weermag en die publiek en word hy deur 
almal aanvaar en gerespekteer. Die toekenning van die Suiderkruismedalje aan 
Kapelaan Dreyer sal 'n gepaste beloning wees vir sy voortreflike en prysenswaar- 
dige diens in belang van die Suid-Afrikaanse Weermag. 


Na die instelling van nasionale kommando's geleidelik nader na me- 


diensplig in 1967 was die diensver- 
pligting van 'n kommandolid beperk 
tot 60 dae in die eerste jaar en kampe 
van 19 dae in elke jaar daarna. Hier- 
die diensverpligting is later verander 
tot 90 dae in die eerste jaar plus die 
jaarlikse kampe wat 19 dae duur elk, 
en uiteindelik is dit tot 12 maande 
verleng in die eerste jaar, plus die 19 
dae kampe jaarliks, wat egter nie 16 
maande altesaam in 'n dienstydperk 
van 10 jaar te bowe mag gaan nie. Dit 
is dus opmerklik hoe die diensverplig- 
ting van lede van die burgermag en 

kaar beweeg het. Ook hier het inte- 
grasie van militêre opleiding plaas- 
gevind, en vanaf 1974 sal die diens- 
verpligting van lede van die komman- 
do's presies dieselfde wees as dié vir 
lede van die burgermag ,naamlik een 
periode van 12 maande, plus vyf 
periodes van 19 dae elk, of, vir `n 
beperkte aantal lede, 'n dienstoer van 
18 of 24 maande plus gepaardgaande 

voordele. 
Diens in die burgermag en die kom- 
mando's wat betref die tydsduur en 
O] Na volgende bladsy 


aard van diens, is reeds so eenvormig 
dat lede van die een na die ander 
oorgeplaas kan word, volgens behoef- 
tes en vereistes van die S.A. Weermag. 
Vergete is die dae toe die kommando's 
blote skietverenigings gewees het. 


Die verdedigingsaksie het dermate 
reeds 'n volksaksie geword dat sekere 
professioneel- en tegnies gekwalifiseer- 
des wat nie ten volle in hulle profes- 
sionele of tegniese hoedanighede deur 
die S.A. Weermag benut kan word nie, 
uit hoofde van die Verdedigingswet 
na ander staatsdepartemente, inrig- 
tings of goedgekeurde instellings vir 
nasionale diensplig oorgeplaas kan 
word. Die S.A. Weermag het nog nie 
hiertoe oorgegaan nie omdat nasio- 
nale dienspligtiges in alle indelings 
deur die S.A.W. benodig word. Nog- 
tans is dit 'n aanduiding van die nuwe 
konsep van nasionale diensplig. 


Die tyd het aangebreek dat elke 
inwoner van die Republiek, hetsy 
landsburger of vreemdeling, Blanke of 
nie-Blanke, man of vrou, moet besef 
dat hy of sy 'n dure verpligting het 
ten opsigte van die verdediging van 
ons vaderland en dat almal nou reeds 
moet waak teen alle vorms van vreem- 
de indringing, hetsy gewelddadig of 
ideologies, en bereid moet wees om 
skouer aan skouer te veg vir dit wat 
deur oorerwing of adopsie ons eie 
geword het, 





Ds. A. J. Zwarts — kapelaan — in gesprek met maj. Robinson van die lugmagbasis 


Ysterplaat. 





Ds. M. W. Pretorius — kapelaan — besig met godsdienstige deel van program. 


OPROEP VAN 
VOORTREKKERHOOGTE 
SEUNS IN MILITÊRE DIENSPLIG 
EN SANGBUNDELS 


Waarde Heer — Ondanks beroepe op ouers 
om toe te sien dat seuns wat na Pretoria kom 
vir hulle nasionale militêre diensplig, in be- 
sit is van Bybels en sangbundels, ondervind 
die gemeente Voortrekkerhoogte dit telkens 
dat tientalle seuns sonder sangbundels die 
eredienste en jeugvergaderings bywoon met 
die gevolg dat hulle nie aan die gemeente- 
of ander samesang deelneem nie. 

Sal u nie asseblief in u geëerde blad 'n 
beroep op ouers doen om toe te sien dat 
hulle kinders in besit is van Bybels en sang- 
bundels wanneer hulle vir militêre diens van 
die ouerhuis vertrek nie? 


Dit sal ook ten seerste waardeer word in- 
dien gemeentes oortollige sangbundels aan 
hierdie gemeente wil stuur vir gebruik deur 
die jongmense. 


Ouers wat hulle seuns in Pretoria besoek 
word ook hartlik uitgenooi om eredienste 
saam met die seuns by te woon. Die predi- 
kante en kerkraad sal baie graag die ouers 
wil ontmoet en sake met hulle wil bespreek, 
indien nodig. 

Die uwe, 


SKRIBA, 
Gemeente Voortrekkerhoogte. 


CO] Blaai om 

DIÉ KERK en ons DIENSPLIGTIGES 


Aan die begin van hierdie maand 
het letterlik duisende jong seuns hulle 
ouerhuise verlaat vir hulle militêre 
diensplig. Vir baie, wat die vorige jaar 
nog op skool was, is dit die eerste 
keer dat hulle werklik hul ouers agter- 
laat en selfstandig 'n nuwe lewens- 
terrein moet betree. Hierdie nuwe ter- 
rein is die weermag (die army soos dit 
deur die bank in die spreektaal ge- 
noem word). 








DS. M. W. PRETORIUS 





Nou kom hy in die wêreld van die 
manne tereg. `n Soldaat moet 'n man 
wees — 'n man wat sy man kan staan 
vir sy land en volk. Dit is dan ook die 
antwoord op die vraag: Waarom moet 
my seun ,,army” toe gaan? Waarom 
militêre diensplig? Dit is die verant- 
woordelikheid, plig en voorreg van 
elke man wat daartoe instaat is om 
sy deel by te dra vir die verdediging 
van ons eie land en die beveiliging 
van ons ei2 mense. Is dit nodig dat ons 
meer hieroor moet sê? Dit moet nooit 
nodig wees vir die owerheid om dwang 
toe te pas nie. Soos elke jongman, so 
moet elke ouer weet: voortbestaan is 
motivering genoeg. Dit is goed om na 
Israel te kyk en van hulle te leer. 





'n Kerkparade op Van Riebeeckdag êrens op die grens. 


Hoewel ons nie in 'n volskaalse 
oorlog betrokke is nie gebeur dit tel- 








Die kapelane petteken. 


kens dat van die jongmanne geduren- 
de hulle opleiding sterf. Op ons lands- 
grense het ons met 'n baie gevaarlike 
en uiters geslepe vyand te doen. Daar 
het ons al en gaan ons nog van ons 
manne verloor. Dit kan 'n seun, broer 
of eggenoot uit enige huisgesin wees. 
Dit is die offers wat ons moet bring! 
Hierdie noodsaak maak die leed van 


'n Godsdiensoefening in die veld gelei deur 'n dienspligtige. O] Na volgende bladsy 

die familie nie ligter nie. Maar dit 
kan u weet: hulle sterf soos helde 
want hulle gee hulle lewe vir ons en 
ons nageslag. Die ouers kan egter ver- 
seker wees dat hulle nie blindelings 
na hulle dood gestuur word nie. 


Hierteenoor is die ongelukke waar- 
in ons jaarliks soveel dienspligtiges 
verloor, heeltemal onnodig. Terwyl op- 
leiding gedoen word, kan daar nood- 
lottige ongelukke gebeur. Daar word 
nie met voëlrekkers en albasters ge- 
speel nie, maar opleiding gedoen met 
wapens wat ontwerp is om dood te 
maak. Die voorskrifte vir die veilige 
hantering van hierdie wapens word 
helaas nie altyd nagekom nie. 


In jeugdige voortvarendheid word 
dit selfs onnodig geag. Terwyl ek `n 
paar maande gelede op die grens was, 
het 'n diensplietige, teen alle reëls 
met 'n gelaaide pistool gesit en speel 
of peuter — 'n skoot het afgegaan. 
Hy was op slag dood. So onnodig. 
Dit is ook nie net om moeilik te wees, 
wat die militêre owerhede ryloop 
verbied nie. Op ons paaie verloor ons 
te veel manne. 


Weerbaarheid 


Ons kan nie vandag soos in die 
Drie-jarige Oorlog, vir 'n man 'n ge- 
weer en patrone gee en hom stuur om 
die vyand te gaan skiet nie. Oorlog 
het `n hoogs gesofistikeerde wetenskap 
geword wat middele en metodes be- 
tref. Hierby moet ons opleiding aan- 
gepas word om ons manne weerbaar 
te maak. Weerbaarheid op die volgen- 
de terreine; 











Skietoefeninge in die veld. 


(a) Liggaamlike weerbaarheid: Fiks 
heid speel in die opleiding `'n baie 
belangrike rol. Om sy wapen reg en 
goed te kan hanteer, moet 'n man 
fiks wees. Om 'n moeilike taak uit te 
voer, moet 'n man fiks wees. Daarom 
moet die manne kan loop, dan draf en 
kan hardloop. Om hierdie rede, neem 
naas die liggaamlike opvoeding ook 
die sport so `n belangrike plek in. Aan 





Vinnige vervoer en dadelik gereed. 


tie sportmanne word die beste geleent- 
hede gegun om die sport waarin hy 
belangstel te beoefen en hom verder 
daarin te bekwaam. Die geriewe wat 
daarvoor bestaan, is haas ongeëwe- 
naar. 

(b) Militêre weerbaarheid: `n Man 
moet sy wapen ken en hom kan han- 
teer. Om dit goed te kan doen, moet 
dit oor en oor geoefen word. Dit 
moet tweede natuur word. Sy eie lewe 
en die van ander kan hiervan afhang. 
Wat hier verwag word, en gedoen 
moet word, spreek tog volmaak van- 
self. 


(c) Geestelike weerbaarheid: 'n Man 
moet gemotiveerd en doelgerig wees. 
Hy moet weet waarvoor hy veg. Die 
vyande van die vrye wêreld gebruik 
nie alleen koeëls en bomme nie, maar 
ook wapens teen die gees van die 
mens (Ef. 6:12 volle teksvers). Die 
persoon en persoonlikheid — die gees 
moet afgetakel en uiteindelik verwoes 
word. In hierdie poging pas hulle die 
resultate van die moderne sielkunde 
toe. Die verwarring op sedelike gebied 
word uitgebuit. Dwelmmiddels het 'n 
verwoestende wapen geword. Musiek 
kan die draer word van `n boodskap 
van anargisme. Permissiwiteit het 'n 
gunstige klimaat geskep. 

(d) Geloofsweerbaarheid: `n Man 
moet weet hoe hy welgetroos kan lewe 
en sterwe. Die Woord van God moet 
vir hom `n lamp vir sy voet en 'n lig 
vir sy pad wees. Hierdie laaste oor- 
koepel ons hele bestaan. Ons weermag 


] Blaai om 

DIE KERK EN DIENSPLIG 


CO] Vervolg van vorige bladsy 


het die belang hiervan ingesien. Daar- 
om word aan die kerk, deur sy kape- 
lane, alle geleentheid gegee vir hier- 
die saak. Gedurende sy opleiding word 
tyd hiervoor ingeruim. Weekliks of 
maandeliks vind daar kapelaans- 
periodes plaas, waar die predikante 
hulle jongmanne sien. 'n Geleentheid 
om met hulle te praat en na hulle 
probleme te luister. Sondae, wanneer 
hy in die kamp is, moet die diens- 
pligtises een diens in sy eie kerk gaan 
bywoon. Gebedsparades word elke og- 
gend in die meeste eenhede gehou. 
Heel dikwels hou eenhede ook spe- 
siale kerkparades. 


Die belangrikste is dat die kerk 
hulle in die nuwe situasie nie alléén 
laat nie. Die kerk is ook hier gegee 
tot hulp en leiding. Die verkondiging 
van die Woord en viering van die 
sakramente vorm die kern. Hierdeur 
word die skild van die geloof versterk 
(Ef. 6:16). ,,Behalwe dit alles neem 
die skild van die geloof op waarmee 
julle al die vurige pyle van die Bose 
kan uitblus.” As die man hier staande 
kan bly, omdat hy in die Woord van 
Ged veranker is, dan kan hy veel 
beter weerstand bied teen alle aanslae. 


Dissipline: 


Soms word daar gevra of die vrees- 
like streng dissipline nodig is. Daar- 
sonder so word geredeneer, kan die 
taak ook goed vervul word. Vir 'n 
weermag om honderd persent doeltref- 
fend te fungeer is paraatheid en stip- 
telikheid onontbeerlik. Die uiterlike 
en dikwels eentonige dissipline is 'n 
oefening om dit tot stand te bring en 
in stand te hou. Soms kan dit gebeur 
dat `n offisier of onder-offisier uiter- 
mate onbillik streng is, maar dit is 
nie die algemene stand van sake nie. 
Afbreking van die dissipline en die 
gesag wat hiermee saamgaan, kan on- 
der geen omstandighede geduld word 
nie. 


Vloektaal 


'n Offisier of onder-offisier wat hom 
aan vloekery skuldig maak, stel hom 
bloot aan ernstige teregwysing. Dit 
word glad nie geduld nie. Ek skryf 
hieroor omdat op die kongres van die 
N.H.S.V. hierdie saak ter sprake ge- 
kom het. Die kapelane doen alles in 
hulle vermoë om toe te sien dat sake 
hier reggehou word. Die beeld wat 
daar voorheen bestaan het, van veral 
die onder-offisiere as die mense wat 
die troepe op skandelike wyse gevloek 
en sleggesê het, geld baie beslis nie 








am ar ae | 


Een van die gewilde sportsoorte in die weermag. 


meer vandag nie. Soms is dit nodig dat 
daar hard gepraat moet word — So- 
lank dit dan net binne die perke van 
welvoeglikheid bly. 


'n Ander kant van die vloekery in 
die weermag wat ek onder die aandag 
wil bring van veral die ouers, is die 
taal van die jongmanne. Om by `n 
trein te staan as die nuwe manne aan- 
kom of om deur die kasernes van die 
rofies te loop, is `n skokkende onder- 
vinding. Die taal skrei ten hemele — 
die ydele gebruik van die Naam van 
die Here (wat nie ongestraf sal bly 
nie) en die berugte f-woord wat so 
onnodiglik aanmekaar gebruik word. 
Terwyl ek nou op die grens was, was 
dit weer eens my ervaring — tot 
selfs in die menasie waar geëet word. 
Wat my dan altyd grief is die ,jam- 
mer dominee”. My antwoord is kon- 
sekwent: ,,Moenie vir my jammer wees 
nie maar wees jammer vir jou eie 
siel.” 


Die taak op ons landsgrense 


Op ons grense het ons nie te doen 
met onnosele swartes nie, maar baie 
goed opgeleide soldate met baie goeie 
wapens. Daar blyk telkens dat daar 
niks met ons jongmanne verkeerd is 
nie. Hulle pas die dinge toe wat hulle 
in hulle opleiding geleer het. Dit is 

nie altyd gerieflik of maklik nie, maar 
hulle doen dit uitstekend en met gsees- 
drif. 


As daar probleme is met ons diens- 
pligopleiding — onnodige dinge — te 
veel tyd wat ledig verbygaan. Laat ons 
daarvoor dankbaar wees, want tot die 
grootste mate is ons nog 'n vredes- 
tydse weermag. Laat ons hoop en bid 
dat dit vir nog baie jare so sal bly. 
Maar dit neem nie die verantwoorde- 
likheid van ons weg om toe te sien dat 
elke weerbare man gereed moet wees 
nie. Op ons grense het die manne 'n 
taak wat hulle besig hou, en hulle doen 
dit goed. Ek is oortuig dat wanneer dit 
nodig sal wees, sal dit met ons hele 
weermag, burgermag en kommando's 
ingesluit die geval wees. 


Langs hierdie weg wil ek al die 
ouers en vroue nooi om met probleme 
wat mag ontstaan, met groot vrymoe- 
digheid na een van die kapelane van 
ons kerk of van die susterskerke te 
gaan. 





O] Fotos geplaas met dankbare er- 
kenning aan die betrokke afdeling 
van die Weermag. 





























UIT GEMEENTES.... 


DULLSTROOM SE KERK 


Op die kruin van die Oos-Transvaal 
platorand lê die dorpie Dullstroom, 
rustig aan die voet van die hoë Tafel- 
kop waar die Dullstroom-spruit sy 
oorsprong het. Die water hiervan is 
die suiwerste en lekkerste drinkwater 
denkbaar. 


JOH. DREYER 


Die dorp is teen die end van die 
vorige eeu deur 'n klompie Nederland- 
se immigrante aangelê onder leiding 
van die heel Dull na wie die dorp 
vernoem is. Onder hierdie immigrante 
was daar onder andere die familie 
Janson, die stamvader van die later 
bekendgeworde Jansons waaronder ko- 
lonel Jan Janson, die gewese Admini- 
strateur van die kerk, as ook adjunk- 
minister Teun (Punt) Janson. Verder 
was daar die gesin Hofland, die vader 
waarvan later die bekende ouderling 
en skriba Hendrik Hofland geword 
het; die drie gesinne Ahlers wat met 
hulle nageslagte hulle plekke in die 
kerklike en volkslewe volgestaan het, 
en nog meer ander. 


In die worstelstryd van ons volk om 
sy bestaan naamlik die Tweede Vry- 
heidsoorlog, was hierdie manne bitter- 
einders. Om in hulle godsdienstige 
behoeftes te voorsien is dié tyd op die 
dorp en wel in 1887 die eerste Her- 
vormde gemeente gestig onder die 
naam van die distriksdorp: Lydenburg. 
Hierdie distrik was, soos dr. Nicol 
dit eenmaal uitgedruk het, 'n Ned. 
Geref. kol. Lydenburg het immers van 
die res van die republiek en ook van 
die Hervormde Kerk van die tyd weg- 
gebreek en aansluiting gesoek by die 
Kaapse kerk wat na 5 November 1842 
bekend was as die Nederduits Gerefor- 
meerde Kerk. 


Die konsulent van die Hervormde 
gemeente was die vurige prediker en 
bekwame teoloog ds. Goddefroy, wat 
kwartaalliks van Middelburg na Dull- 
stroom gekom het vir die bediening 
van Woord en sakrament. 


Bekend is die volgende mooi staal- 
tjie uit die mond van wyle oudl. Hof- 
land. Dit was weer nagmaal op Dull- 
stroom. Van heinde en ver het die 
hervormdes gekom vir die bediening. 
Die een diens na die ander is gehou. 
Die Sondagaand kom die slotdiens aan 
die beurt. Dit was korter as gewoonlik. 
Ouderling Hofland en sy gas, ds. God- 
defroy, kom tuis aan die gasvrye 
woning van die dorpsouderling. Koffie 





Die historiese kerkie van Dullstroom. 


word bedien. Onder die genieting daar- 
van maak die ouderling die opmer- 
king: ,Nou, ds, u het dit vanaand 
nogal kort gemaak”, waarop die ge- 
vatte en goeie antwoord dadelik kom: 
Maar broeder, ik had niets meer te 
Zeggen.” 

Die stewige en mooi kerkie, van 
rooi gekapte klipgebou, is opgerig teen 
die end van die vorige eeu. Die hoek- 
steen is gelê deur ouderling Christiaan 
Joubert van Witfontein by Bronkhorst- 
Spruit, een van die leidende figure 
aan Hervormde kant met die kerkver- 
eniging in 1886. 

Tydens die driejarige oorlog is die 
kerkie deur 'n Engelse leërafdeling 
vanaf die groot kop net buite die 
dorp gebombardeer, maar voor dit ge- 
beur het, het 'n klompie rooikoppe uit 
die omgewing van Roossenekal die 
kerk betrek en daar skuiling gesoek 
teen die handjievol Hollanders onder 
aanvoering van generaal Ben Viljoen. 
Hulle het hulle intrek in die kerk ge- 
neem met hulle families en van die 
konsistorie hulle perdestal gemaak. 
Gen. Ben Viljoen het egter hieraan 
gou 'n end gemaak. Verklee soos 'n 


Engelse onderoffisier het hy die kerk 
met die rooikoppe genader, die wag 
in Engels aangespreek, die klagte van 
die rooikoppe teen die lastige lotjie 
Hollanders aangehoor, hulle uitgevra 
oor die ligging en beweging van die 
Engelse hoofmag in dié deel van die 
land naamlik halfpad tussen Belfast 
en Dullstroom, en die belofte gemaak 
om die volgende oggend net voor dag- 
breek met die nodige manskappe daar 
te wees om hulle vrygeleide te gee, 
weg van die Hollanders se bemoeiing. 
So gesê so gedaan. Maar toe die vol- 
gende oggend voor die krieke van 
die dag die rooikoppe die kerkdeure 
oopmaak, met koffie gereed vir die 
verwagte Tommies, toe staan generaal 
Ben Viljoen en sy handjievol manne 
tot groot vrees en ontsteltenis voor die 
deur. 


Na die oorlog is die vernielde kerk- 
gebou weer herstel en uitgebou. Die 
hoeksteen met die geleentheid is gelê 
deur die eerste hoeksteenlegger se 
seun naamlik deur ouderling Chris 


O] Blaai om 

HEILBRON SE 


Dit is nie so, dat die gemeente van 
Heilbron tot stand gekom het, omdat 
Hervormde predikante vanuit 'Trans- 
vaal strooptogte onder lidmate van die 
Ned. Geref. Kerk gedoen het, of prose- 
liete kom wen het nie. 


Dit is ook nie so, dat Hervormde 
en Gereformeerde predikante van tyd 
tot tyd besoeke in die Oranje Vrystaat 
gebring het, ,met het doel om leden 
van de kerk (hier word die N.G. 
Kerk bedoel) afvallig te maken en er 
onafhankelyke gemeenten te stichten” 
nie. 

Dit is tewens ook nie so, dat br. G. 
Jordaan en br. J. $. Lombard ,,aange- 
steld (is) als ouderling en diaken” en 
dat die Hervormde gemeente van Heil- 
bron dubieus aan sy eerste ampsdraers 
gekom het nie. (Insidenteel kan van 
br. G. Jordaan gemeld word, dat hy 
van weë sy huwelik met `n gebore 
Hervormde dame, 'n nooie Erasmus 
vanuit Klerksdorp, vroeër oorgegaan 
het tot die Hervormde Kerk en om 
geen ander rede nie!). 


Hierdie vreemde stellings word 
onverwags gedoen deur Flemming, ds. 
H. C. J.: Die Nederduitse (Gerefor- 
meerde Kerk Heilbron — Eeufeesge- 
denkboek, p. 89, wat in Augustus ver- 
lede jaar verskyn het s.j. 


Weliswaar was die reaksie indertyd 
van die kant van die Nederduits Ge- 
reformeerde predikante op die stig- 
ting van die gemeente te Heilbron, 
merkwaardig. Dit is so dat hulle des- 
tyds probeer het om die stigting van 
die gemeente verdag te maak (en word 
hierdie uitgediende gesindheid tussen 
predikante van susterskerke nou he- 
laas deur ds. Flemming in 1973 weer 
kerkisties opgeraap). 


Waar die gemeente dan wél vandaan 
gekom het? 

NA die Engelse Boere-Oorlog het 
daar in die Riemland (so is hierdie 
gewêste genoem) mense uit Transvaal 
ingetrek. Sommige het noodgedwonge 
by die gemeentes van die N.G. Kerk 
aangesluit. Hulle wou graag by die 
polsslag van `n kerk lewe en aange- 
sien hier nog geen Hervormde Kerk 
was nie, was dit hulle enigste uitweg. 
Andere het doelbewus lid van die 
Nederduitsch Hervormde Kerk gebly 
en hulle kerklike voorregte in Trans- 
vaal bly behou. 





DS. D. F. ERASMUS (JR.) 





In die jare 1910 en 1911 was daar 
nou al soveel Hervormde lidmate in 
die Riemland en ook daar buite, dat 
ds. P. W. Ennis van Klerksdorp en ds. 
K. T. van den Heever van Makwassie 
en ds. Jac. van Belkum van Heidelberg 
van tyd tot tyd buitedienste hier kom 
hou het. By hierdie buitedienste is 
daar kerkrade gekies (sic!) om die 
stisting van `n uiteindelike Hervormde 
gemeente voor te berei. In Julie 1911 
is br. G. J. Jordaan (van wie die 
familie steeds in Heilbron woonagtig 
is en `n familielid tans kerkraads- 
lid is van die gemeente) as 
eerste ouderling gekies en br. J. $. 
Lombard as eerste diaken, terwyl in 
Ausustus 1911 br. M. C. Strydom as 
ouderling en br. S. W. J. Joubert as 
diaken by gekies is. Op 23 en 24 Sep- 
tember 1911 is die Nederduitsch Her- 
vormde gemeente op Heilbron formeel 
gestig deur ds. P. W. Ennis vanuit 
Klerksdorp. So gebeur dit dat daar 
aan 'n handjievol moedige en stand- 





DULLSTROOM 


C] Vervolg van vorige bladsy 


tiaan Joubert, ouderling van die ge- 
meente. Na die aftrede van ds. Godde- 
froy is die gemeente as konsulent be- 
dien deur ds. A. J. Barger uit Middel- 
burg. Op 38 Mei 1924 is skrywer 
daar georden en bevestig as leraar 
deur wyle prof. dr. J. H. Greyvenstein. 
Gedurende die dienstyd is die gemeen- 
te in 1926 in twee verdeel. Die nuwe 
gemeente op die dorp Lydenburg het 
vanself die ou naam Lydenburg geërf, 
terwyl die res Dullstroom as naam 
gekry het. In 19385 is Belfast en in 
1941 is Waterval Boven afgestig. Die 
pastorie is geleë in wat dié tyd bekend 


was ,,de grote tuin” aan 'Theedink 
van Berkhoutstraat, terwyl die kerk 
in die hart van die dorp lê, omring 
deur vier strate, waarvan die hoof- 
straat Gunningstraat is. Waterleiding 
en elektriese leiding was daar dié tyd 
nog nie. Elke erf het sy eie put gehad 
met handpomp, want windpompe en 
enjins was toe nog nie in gebruik nie. 


Na die vertrek van skrywer 
na Ermelo is ds. Abr. Ras beroep en 
bevestig. Na hom het die een na die 
ander gekom naamlik ds. W. M. Wol 
marans, D. B. Snyman, P. J. L. Bier- 
man, H. M. J. Kramer, T. F. J. Dreyer 
nou van Florida en die teenswoordige 
leraar, ds S. Schutte. 


Omdat dit `n skaapwêreld is, kan 
dit geen groot bevolking dra nie. Daar- 

NUWE KERK 


vastige Hervormers 'n kerklike onder- 
dak gegee is; vir mense uit Heilbron, 
die omstreke van Vrede en Frankfort, 
is voortaan gereeld eredienste gehou. 
Na aanleiding van `n weerklank wat 
hierdie opregte bediening van lidmate 
in die gewêste in die Ned. Geref. 
Sinode gehad het, skryf ds. Van Bel- 
kum (in De Hervormer, Potchef- 
stroom, 1912, Jrg. 4, Nr. 38, p. 7): 


,Wat betreft de discussie in die 
Vrystaatse Sinode over de in Heil 
bron, Vrede en Frankfort gestichte 
gemeenten onzer kerk, wij geven nog- 
maals de verzekering, dat wij daar 
alleen de verstrooide leden onzer kerk 
zijn komen opzoeken en bijeen ver- 
gaderen. Wanneer leden der Nederd. 
Gereformeerde Kerk zich nu ook bij 
ons willen aansluiten, velen omdat zij 
of hunne ouders vroeger in Transvaal 
wonende, lede onzer kerk waren, of 
omdat zij zich met de heerschende 
kerkelike of theologiese geest niet 
kunnen verenigen, dan zien wij niet 
waarom wij Zulke mensen zullen af- 
stoten. Wij zijn de Vrystaatse Sinode 
zeer dankbaar dat zij aan de klagende 
leeraren en kerkraadslede gezegd 
hebben dat het beste wat zij doen 
kunnen, dit is: Zie door uw invloed, 
door uw prediking, uw omgang deze 
verloren schapen terug te brengen. 
Dat is de taal van ernstige mannen. 
Dat zeggen wij ook. Wij zijn niet op 
proselieten gesteld.” 


Sedert sy vroegste bestaan is die ge- 
meente van Heilbron deur konsulente 
bedien — ds. Jac. van Belkum vanuit 
Heidelberg, ds. J. J. Kihn vanuit 


[7] Na volgende bladsy 


by kom nog dat die skape stadig ver- 
dring word deur forelle vistelery. Die 
suiwer bergstroompies skyn die regte 
ding te wees vir sulke telery. Die res 
van die kaal hoëveldse wêreld word 
almeer bebos met denne en ander ge- 
skikte houtsoorte. 


Geleidelik het dit duidelik geword 
dat die gemeente nie meer op eie bene 
sal kan staan nie, en so is nou die 
gewenste kombinasie met die groter- 
wordende dogter gemeente, Belfast, 
gevorm. Die huidige leraar van die 
kombinasie is ds. S. Schutte en onder 
sy flinke leiding is die kerk weer 
pragtig herstel as `n sieraad vir die 
gemeente, sowel as vir die dorp. 












































Krugersdorp en talle ander bekende 
predikante van wie vele nog tans in 
die bediening is. 


Daar is in Februarie 1913 met die 
oprigting van 'n kerk begin en 170 
lidmate sluit 'n lening van £1000 
(R2 000) vir die doel. Op 25 Oktober 
1913 word die hoeksteen gelê en op 4 
Februarie 1916 is die gebou feestelik 
in gebruik geneem met 'n bouskuld 
uitstaande van £1 491 (R2 982). Ds. L. 
EF. Brandt, destyds voorsitter van die 
HE. Algemene Kerkvergadering, het 
die feesrede by die geleentheid gehou 
uit Ps. 84. Oor die naweek van 10 en 
11 November 1923 sou hy as eerste 
vaste predikant van Heilbron bevestig 
word in kombinasie met Vereeniging. 


Nou, 'n volle vyftig jaar later, is 
dit die beskore voorreg van die ge- 
meente om na die eis van huidige 
omstandighede, weer 'n nuwe kerkge- 
bou te betrek op die hoek van Stoffel 
Nel- en Nicolstraat, vlakby die pas- 
torie. 


Op Saterdag 1 Desember het die 
gemeente en baie gaste feestelik om 
3.00 nm. voor die kerkgebou vergader. 
In die voorportaal is daar deur die 
plaaslike predikant 'n bronsplaat ont- 
hul met die passende inskripsie uit 
Haggai 2:9 daarop: ,Op hierdie plek 
sal Ek vrede gee.” Terwyl die klok 
lui en onder begeleiding van orrel- 
musiek deur mevrou Conradie (vroeëre 
orreliste en vorige predikantsvrou van 
die gemeente) is aanwesiges die dien- 
like gebou binnegegaan om die inwy- 
dingsrede aan te hoor. Prof. dr. F. J. 
van Zyl, onder-voorsitter van die H.E. 
Algemene Kerkvergadering, het voor- 
gegaan. Hierna is deur verskeie in- 
stansies in eie kerklike kring en ook 
daar buite, gelukwensinge oorgebring. 
Die pragtige saamhorigheid en die 
werkywer onder die susters van die 
gemeente, het weer eens voor die voet- 
ligte gekom, toe mev. H. M. Labu- 
schagne by hierdie geleentheid 'n oor- 
handiging gedoen het namens die 
N.H.S.V. aan die kerkraad — die volle 
koopsom van die orrel, van die gor- 
dyne in die konsistorie, van die breek- 
goed en van die omheining van die 
terrein. Saterdagaand het die gemeen- 
te onderling gesellig verkeer in die 
saal van die Primêre Skool Vegkop. 


Sondagoggend tydens die erediens 
is die orrel in gebruik geneem onder 
bekwame begeleiding van en met 'n 
kort uitvoering deur mnr. Willem 
Mathlener van die Konservatorium 
van Musiek in Pretoria. 


Die kerk is gebou deur die N.H.W.- 
Bouers en plig sou skroomlik verwaar- 
loos word, as daar nie ook 'n woord 
van hartlike dank aan hierdie instan- 
sie van ons kerk gebring word vir die 
oprigting en voltooiing van `n sierlike 


gebou nie. Die argitek in Johan de 
Ridder van Pretoria. 

Die feestelikhede van die naweek 
van 1 en 2 Desember spoor andermaal 
die hart en stem van die gemeente van 


Heilbron tot lofverheffing en dank aan 
God, die Vader van onse Here Jesus 
Christus. Mag Hy steeds op hierdie 
plek vrede gee in die hart van die 
gemeente deur sy Heilige Gees. 








Rustenburg-Suid sorg vir 
Langspeelplaat 


'n Aantal jare gelede het die Jeug- 
vereniging van die gemeente Rusten- 
burg-Suid, kort voor Kersfees, besluit 
om Sondagaande na kerk, agter te bly 
vir sangoefening ter verbetering van 
die gemeentesang. Wat aanvanklik 
klein begin het, het gegroei en sterker 
geword. 


gaan die kollekte ten bate van die 
Suiderkruisfonds. 

Die klomp jongmense wat hoofsaak- 
lik bestaan uit koshuiskinders van die 
Rustenburgse Hoërskool, het so aan- 
steeklik gewerk, dat die bekende Jubi- 
latekoor van Rustenburg ook meedoen. 

Die twee kore tree dus saam op, met 


ss 





Pi 


Die kooroefening die aand toe die plaat in gereedheid gebring is. 


Die begeerte het ook ontstaan van 

Kerspsalms en Gesange en dan ook die 
bekende Kersliedere te sing, en uit 
hierdie begeerte is daar 'n Kerssang- 
aand gebore, wat jaarliks na afloop 
van die Sondagaanderediens aange- 
bied word. 
Later het toe ook volwassenes spon- 
taan begin saamdoen en nou bestaan 
die groep belangstellendes al uit jonk 
en oud. 

Die opkomste na so 'n byeenkoms 
het al so bekendheid hier in ons dorp 
verwerf dat die uitvoering nou al uit 
2 agtereenvolgende Sondagaande be- 
staan en daar is elke keer omtrent 
1 000 persone teenwoordig. Vanjaar 


dirigent, die bekende violis Derek 


Ochse. 

Die Jubilatekoor sing altyd koor- 
stukke uit die bekende Messias van 
Handel. 


Die sang is vanjaar van hoogstaande 
gehalte en die drang het spontaan 
ontstaan om `n eie langspeelplaat te 
maak, met die naam ERE AAN GOD. 
Op die buiteblad is `n pragtige kleur- 
foto van die besondere mooi kerkge- 
bou. Die plaat is in Desember vryge- 
stel en is te koop teen R4,50 stuk. 
Dit kan van die Skriba, Posbus 223, 
Rustenburg bestel word. 


W. J. Engelbrecht. 

VROUERUBRIEK..... 


19. Catharina Groenewald, tweede eg- 
genote van ds. Wihelm van Gendt. 


Ds. Wilhelm van Gendt, wat om- 
streeks 1685-1690 in die oorwegend 
Roomse stad Maastricht (Limburg) ge- 





H. M. REX 





bore is en van wie daar weinig biogra- 
fiese besonderhede bekend gebly het, 
het in 1714 in die bediening getree 
en was in 1787 predikant van die 
Nederduitsch Hervormde gemeente 
Harderwijk aan die Zuiderzee — waar 
hy vanaf 1723 werksaam was — toe 
hy hom by die Klassis van Amsterdam 
vir diens in een van die oorsese ge- 
meentes aangemeld het. Hy is in Ok- 


vaak 





Hervormde Predikants vroue in 


Suid-Afrika vanaf 1652 


dertien jaar oud was en van wie daar 
elkeen `n Latynse gedig afgedruk is in 
die tweede uitgawe van hul vader se 
belangrikste geskrif ,,Onderzoek der 
Paapsche Misse'” met 'n byvoeging 
,Over de hostie en de Roomse kran- 
sen” — en 'n dogter. Die vertrek na 
die Kaap, wat aanvanklik in die laaste 
kwartaal van 17387 sou plaasvind, moes 
uitgestel word weens die swak ge- 
sondheidstoestanc van mev. Van 
Gendt. Haar afsterwe op 12 Desember 
het die vertrek van ds. Van Gendt 


plattelandse gemeente aangedurf het 
sonder `n vrou en moeder om hom en 
sy drie kinders te versorg. Of `n huis- 
houdster of `n vroulike familielid die 
predikant en sy gesin vergesel het, is 
nie bekend nie. Dit mag wees dat ds. 
Van Gendt in Nederland tot die be- 
sluit gekom het om 'n keuse van 'n 
tweede eggenote uit te stel tot na sy 
vestiging in sy nuwe Kaapse gemeente. 
In Stellenbosch het ds. Van Gendt 
gou tot die besef gekom dat hy die uit- 
gestrekte plattelandse gemeente nie 

'n Tekening wat E. van Staden, die Nederlandse kunstenaar of seeman in 1710 van Kaapstad en Tafelbaai gemaak het. Regs 
kan die Kasteel gesien word en in die middel van die tekening, tussen die tweede en derde skip in die baai, die toring van die 
Hervormde Kerkgebou, wat 'n paar jaar vantevore opgerig is. 


tober 1737 deur die Klassis beroep 
en teen die einde van November het 
die bewindhebbers van V.O.I.C. die 
Kaapse kerkraad in kennis gestel van 
sy koms en terselfdertyd verwys na sy 
,talent, dat al vrij groot is”. 

Ds. Van Gendt was 'n man van 
studie en in die loop van die jare het 
verskillende geskrifte van hom oor 
aktuele teologiese onderwerpe die lig 
gesien. Nie alleen tydens sy verblyf in 
Nederland nie maar ook tydens sy 
bediening van die Stellenbosche ge- 
meente het hy manuskripte vir publi- 
kasie gereed gemaak. 

Min is bekend van die vrou met 
wie hy omstreeks 1723 in Nederland 
getroud is. Uit dié huwelik is drie 
kinders gebore, twee seuns — Gerlach 
en Godert Johan van Gendt, wat 
in 17388 onderskeidelik veertien en 


nog verder vertraag en eers op 12 
Februarie 1738 het hy sy afskeids- 
preek op Harderwijk, die destydse 
bekende universiteitstad, gehou. 

Eers teen die einde van 1738 het ds. 
Van Gendt en sy drie kinders in Kaap- 
stad aan wal gestap. Die reis is kort 
daarna na Stellenbosch voortgesit 
waar ds. Van Gendt op 3 Desember die 
kerkraad ontmoet en sy werk direk 
daarna begin het. Ds. Van Gendt en 
sy kinders het hul intrek in die pas- 
torie geneem wat op die hoek van 
Ryneveld- en Dorpstraat gestaan het, 
waar Hofmeyerhuis tans staan, en wat 
van 1704 tot 1726 deur ds. Beck en 
vanaf 17382 tot 1788 deur ds. Van 
Echten bewoon is. 

Mens vind dit eienaardig dat ds. 
Van (Gendt die lang seereis na die 
Kaap en die vestiging in 'n Kaapse 

na behore sou kun bedien en sy gesin 
van drie opgeskote kinders nie na 
behore sou kon versorg sonder 'n pre- 
dikantsvrou in die Stellenbosche pas- 
torie nie. Ofskoon vroue van hubare 
leeftyd in daardie jare betreklik 
skaars aan die Kaap was en die keuse 
van 'n geskikte predikantsvrou seker 
ook met baie probleme gepaard gegaan 
het, het ds. Van Gendt, wat op daardie 
stadium ongeveer vyftig jaar oud was, 
daarin geslaag om 'n negentienjarige 
dame uit sy gemeente te oorreed om 
sy vrou te word en tegelykertyd moe- 
der van twee tienderjarige seuns en ʼn 
dogter. 


Op 8 Maart 1839, drie maande na sy 
aankoms op Stellenbosch, het ds. Van 
Gendt in die huwelik getree met Ca- 


C] Na volgende bladsy 





JEUGRUBRIEK..... 


BYBELSTUDIE MATT. 5:18 EN 19. 


Jesus en die vervulling van die Wet en die Profete (2) 


Want voorwaar Ek sê vir julle, 
voordat die hemel en die aarde verby- 
gaan, sal nie een jota of titteltjie van 
die wet ooit verbygaan totdat alles ge- 
beur het nie” (vers 18). 

In vers 17 het Jesus dit ondubbel- 
sinnig gestel dat sy koms nie in 0ppo- 
sisie teen die Ou Testamentiese Gods- 
openbaring (wet en profete) was nie. 
Hy het nie gekom om te ontbind nie 
maar om te vervul. 





DS. J. J. ENGELBRECHT JR. 











Hoewel daar geleerdes is wat meen 
dat vers 18 en 19 nie hier tuishoort 
nie en nie deur Jesus gesê sou gewees 
het nie, lyk dit vir ons anders: Vers 18 
en 19 beklemtoon maar net die hoog- 
agting vir die wet en die profete, wat 
reeds in vers 17 duidelik aan die lig 
kom en in vers 20 verder onderstreep 
word! 

sVoorwaar Ek sê” is `n tipiese uit- 
drukking van Jesus (Vel. 5:26; 6:9; 

[7] Vervolg van vorige bladsy 


tharina Groenewald. Sy is op 20 Augus- 
tus 1719 gedoop en was die tweede 
oudste kind van Johannes Groenewald 
en Margaretha Hattingh en kleindog- 
ter van die stamouers van die Groene- 
wald-familie in Suid-Afrika, te wete 
Christoffel Groenewald (oorspronklik 
Christoph Griinwald van Kênigberge) 
en Chatharina Niemand van Amster- 
dam. Die stamvader het in 1690 as 'n 
korporaal in diens van die V.O.LILC. 
na die Kaap gekom en was vanaf 1691, 
toe hy `n burger geword het, as 'n smid 
werksaam. 


As 'n toevoeging tot die aantal ge- 
timmerde banke in die Stellenbosche 
kerkgebou het ds. Van Gendt in 1789 
`n spesiale kerkbank vir sy kinders 
laat maak en dit is waarskynlik dat 
die drie kinders vanaf die huwelik van 
hul vader saam met hul stiefmoeder 
op dieselfde bank gesit het. 


Uit die tweede huwelik van ds. Van 
Gendt met Catharina Groenewald, is 
twee kinders gebore. Die oudste kind 
was Jan Godart. wat op 23 Augustus 
1742 gedoop is, en na hom is Wilhel- 
mina Catharina op 6 Mei 1745 gebore, 
Toe die tweede kind sebore is, was ds. 


8:10; 26:21). Nêrens anders lees ons 
dat iemand anders die uitdrukking ge- 
bruik het nie. Dit is bedoel as `n 
plegtige versekering deur die Spreker 
— 'n onderstreping van sy eie woorde. 

Die ,,jota” verwys na die kleinste 
lettertjie in die Hebreeuse alfabet, 
terwyl die ,,titteltjie” waarskynlik `n 
klein strepie is wat as versiering bo- 
kant sekere Hebreeuse letters aange- 
bring is. Oor die besonderhede gaan 
die menings ook uiteen, maar die ge- 
dagtegang van die vers is onmisken- 
baar dat ook die fyn besonderhede 
van die wet van belang bly. Om die 
regte perspektief in verband met die 
geldigheidsduur van die wet te kry, 
moet ook op Matt. 24:35 gelet word: 
So lank as wat die hemel en die aarde 
bestaan, sal die wet geldig bly. Maar 
ook net sê lank. Wanneer die hemel 
en die aarde verbygegaan het, sal die 
wet nie meer geldig wees nie, hoewel 
die Jode geglo het dat die wet (Tora) 
ook in die komende bedeling sal be- 
staan. Jesus beperk volgens 5:18 egter 


die geldigheid van die wet tot hierdie 
bedeling waarin ons leef. Die woorde 
van Jesus sal egter altyd geldig bly 
(24:35). Sy woorde sal n6éit verby- 
gaan nie. Hy en sy woorde is belang- 
riker en van langer duur as selfs die 
wet wat vir altyd bly (— totdat die 
hemel . . . verbygaan). 


(Met ,hemel” moet hier nie gedink 
word aan die woonplek van God of die 
gelukkige verblyfplek van die verlos- 
tes nie. Dit gaan eerder om die sterre- 
hemel, die uitspansel). 

Uit vers 17 het reeds geblyk dat 
Jesus gekom het sodat ,,alles” kan 
,gebeur”. Hy sou die wet in die diep- 
ste sin van die woord kom vervul. 

Vers 19: ,Elkeen wat een van die 
minste van hierdie gebooie breek en 
die mense sê leer, sal die minste ge- 
noem word in die koninkryk van die 
hemele; maar elkeen wat dit doen en 
leer, hy sal groot genoem word in die 
koninkryk van die hemele.” 

Van Gendt reeds sewe maande oor- 
lede. 


Daar is min bekend van die verblyf 
van ds. Van Gendt in Stellenbosch. 
Hy was blykbaar `n arbeidsame predi- 
kant wat sy pastorale pligte op `n 
konsensieuse wyse nagekom het. Hy 
was wakker en bekwaam soos die Am- 
sterdamse Klassis hom in `n brief in 
1738 beskrywe het, en te midde van 
sy veeleisende pligte in die destydse 
uitgestrekte Stellenbosche gemeente, 
het hy tydens sy vyfjarige verblyf aan 
die Kaap ook nog tyd gevind vir voort- 
gesette teologiese studie, vir skryf- 
werk en die publikasie van Sy ge- 
skrifte. 


Die twee seuns uit sy eerste huwe- 
lik, wat reeds in 1738 blyke gegee het 
van hul kennis van Latyn en vir wie 
onderwysgeriewe€ vir verdere studie 
destyds aan die Kaap ontbreek het, 
is in 1741 vir hul verdere onderrig en 
opvoeding na Nederland gestuur. Wat 
van die dogter uit sy eerste huwelik 
geword het, is nie bekend nie. 

Ds. Van Gendt is in die nag van 9 
of 10 Oktober 1744 on Stellenbosch 
oorlede, sewe maande voor die ge- 
boorte van sy dogter. Hy is begrawe 
voor die preekstoel in die Stellen- 
bosche kerkgebou en langs sy graf is 
mettertyd ook di. Arentz (1749). Ap- 
peldoorn (1772) en Kuys (1785), 
skoonseun van laasgenoemde begrawe, 
tesame met sommige van hul kinders. 


Wilhelmina Catharina van Gendt, 
die dogter van ds. en mev. Van Gendt, 
het eers op 24 Julie 1783, op 38-jarige 
leeftyd, in die huwelik getree. Die man 
met wie sy getroud is, was Jacobus 
Groenewald, `n neef van haar moeder. 
Hy was 'n wewenaar in sy laat veer- 
tigerjare en was voorheen reeds twee- 
keer getroud. Uit die huwelik is geen 
kinders gebore nie maar sy het tog die 
voorreg gehad om die kinders uit haar 
man se twee vorige huwelike te help 
grootmaak. 


Mev. Catharina van Gendt. die jeug- 
dige weduwee van ds. Van Gendt, het 
op 14 Desember 1746 vir die tweede 
keer in die huwelik getree met Johan- 
nes Cats, wat aanvanklik as 'n chi- 
rurgyn in diens van die V.O.I.C., na 
die Kaap gekom het en mettertyd as 
'n soort van dorps- en distriksdokter 
in Stellenbosch werksaam was. Sy 
eerste vrou was Petronella Cloete. met 
wie hy in 17388 in die huwelik getree 
het. Uit die huwelik van die weduwee 
Van Gendt en die wewenaar Cats is 
twee kinders gebore: Johanna Marga- 
retha. gedoop op 31 Desember 1749 
en in 1770 getroud met S. P. van 
Blerk. en Samuel Johannes, gedoop 
5 April 1750 en op 138 April 1777 ge- 
troud met Catharina Margaretha van 
Coller. Nakomelinge van (Catharina 
Cats, voorheen Van Gendt. gebore 
Groenewald, lewe vandag nog in die 
Republiek van Suid-Afrika. 

Om afskeid te neem van 'n goeie 
vriend is altyd 'n droewige geleent- 
heid. Veral as ons weet die afskeid is 
langdurig hopelik permanent. 


Ons gaan afskeid neem van drie 
vriende. Hulle is vriende wat ons lank 
geken het en vrugbaar mee saam 
geleef het. En moontlik is die afskeid 
langrudig, hopelik permanent. 


DR. H. G. VAN DER WESTHUIZEN 





Dit klink snaaks dat ons sê ons 
hoop die afskeid is permanent. Dit sê 
'n mens nie van 'n goeie vriend nie. 
Maar ons drie vriende is darem nie 
mense nie en ons kry iets doeltreffen- 
der hopelik in hulle plek. Daarom 
kan ons 'n wyle met dankbaarheid 
stilstaan en afskeid neem en dan ons 
nuwe vriende tegemoet gaan. 


Die eerste vriend waarvan ons af- 
skeid neem is die Kort Begrip. Dit is 
'n ou vriend. In 1608, dit wil sê 365 
jaar gelede, is hy gebore. Hy is dus 
nou in jare so oud as wat daar dae 
in `n jaar is. Sy vader is ds. H. 
Faukelius, destyds predikant van Mid- 
delburg in Holland. In ons land het 
ds. A. J. Barger van ons kerk te 
Middelburg, Transvaal, genoemde Kort 
Begrip voorsien van verklarings by 
elke vraag en antwoord. Sedert 1923. 
nou net mooi 50 jaar gelede, het ons 
kerk dus die Kort Begrip met ver- 
klarings beeir gebruik. Nog later het 
die vrusbare skrywer, en die nou nog 
lewende oud-dominee D. F. Erasmus 
die Kort Begrip vertaal in Afrikaans 
omdat dit nog steeds in Hollands was. 


Dat die Kort Begrip sy waarde ge- 
had het. is gewis. Die vrae, antwoorde 
en tekste wat uit die kop geleer moes 
word. het vir ans almal 'n rigsnoer 
na die Bvbel geword in die lewe. Al 
ons predikante vandag het seker op 
hulle dae in die katkisasie die Kort 
Begrip geleer. En daar is die fonda- 
ment wat die kerkleer betref. gelê. 
So ook bv feitlik al ons lidmate van- 
dae. Ook die verklarings bv die vrae 
bevat baie inlietings. Handie was ook 
die opsommines van Bvybelgegsewens 
agter in die Kort Begrip soos die Bv- 
belboeke, Jakob se kinders. die skep- 
pingsdae. die tien plae. die rieters, die 
konings, die dissinels. die gelvkenisse, 
die wonders. kerklike feesdae enso- 
voorts. 


Toe was daar ook sekere probleme 
in verband met die Kort Begrip. Die 
opsommines agterin waarvan ons 


DIE AFSKEID 


praat het dikwels slegs `n papegaai- 
kennis van ritse tot gevolg gehad. Met 
'n volwaardige opsomming van Bybel- 
gegewens soos te vind in ons Bybelse 
Geskiedenis van prof. dr. De Wet en 
dr. Le Roux is hierdie gevaar nou 
aansienlik uitgeskakel. Die verklarings 
by die vrae is redelik uitgebreid en 
verwarrend veelsydig sodat `'n uit- 
staande en onmiddellik herkenbare 
kern die enkele lesers daarvan ontglip 
het. Verder is daar ook wat die vrae 
en die dekkingsveld van die vrae be- 
tref eensienlik besware. Heel voorop 
kan ons stel dat die Kort Begrip nie 
nougeset genoeg die Heidelbergse Ka- 
tegismus volg vir sover dit prakties 
noodsaaklik is nie. Hier noem ons die 
behandeling van die 'Tien Gebooie. 
By die Kort Begrip word die 'Tien 
Gebooie in die eerste deel oor ons 
sonde genoem en in enkele vrae word 
daarmee klaargespeel. Terwyl die Hei- 
delbergse Kategismus wat tog die 
betydenisskrif van ons kerk is waarop 
die katkisasie gegrond moet wees, die 
Tien Gebooie onder die derde afde- 
ling, dié van ons dankbaarheid, be- 
handel. Wat die Kort Begrip betref 
word daar vir die jong mens, vir wie dit 
juis so broodnodig is, dus geen riglyn 
vir sy lewenswandel gegee nie. Sonder 
toerusting gaan hy ongehoorsaam teen- 
oor gesag die permissiewe wêreld te- 
gemoet van vrye liefde, tydverspilling, 
Sabbatsontheiliging, rewolusie enso- 
voorts. Daar is ook talle antwoorde en 
skriftuurplase in die Kort Begrip wat 
'n lang begrip nodig het om geken 
te word. Eu so is daar meerdere be- 
sware. 


Nou is dit waar dat 'n ander geloofs- 
leerboek ook weer sy gebreke sal hê. 
Dis mense wat dit opstel, is nie fout- 
lose wesens nie. Maar waar verbeter 
kan word, moet 'n mens nie omdat die 
verbetering onvolmaak sal wees, die 
poging laat vaar nie. 


Reeds in 1951 het prof. A. van Selms 
gepleit vir 'n verbeterde leerboek. 
Hy het voorgestel dat drie manne 
daaraan moet werk: `'n teoloog, `n 
pedagoog en 'n man uit die praktyk. 


Vandag het ons nou 'n nuwe leer- 
boek wat vir die eerste keer in 1974 
algemeen in gebruik geneem word 
deur ons kerk. Oor sy ontstaan en 
doelstelling sal ens anderdag praat. 


Die tweede vriend waarvan ons af- 
skeid neem, is die groen boekie, die 
sogenaamde lesroostertjie. Elke jaar 
as die Kategese begin, is die groen 
boekies uitgedeel aan ons kinders. Dit 
bevat die teksies en versies wat ons 

kinders moes leer en die Bybelgeskie- 
denis verwysings. 


Ook hierdie groen vriendjie kom `n 
ver paadjie saam met ons. Ek dink 
aan my eie kinderdae omtrent dertig 
jaar gelede. Toe was daar nie Sondag- 
skool in my gemeente nie. Miskien 
loop ek dit nog eendag raak waar dit 
gebêre is. Ek bedoel die brief of kwi- 
tansie of bewysie wat wyle ds. Storm 
my gestuur het op my kleuter skrywe 
in verband met kategese aangeleent- 
hede. Destyds het ek rens 'n groen 
boekie, smaller en langer as die hui- 
dige bekende, raakgeloop. Daarin het 
ek by myself een van die versies ge- 
leer. Dit was Ps. 81 vers 12: Open 
julle mond . . . In 1947, skaars in die 
skool, hoor ek een aand by die siekbed 
van my moeder ds. Young en sy gesels 
oor mooi Psalms ensovoorts. Ook ék 
het `n besondere mooi versie kon 
noem in die geselskap en besonders 
groots daaroor gevoel. Dit was: Open 
julle mond ... 


Ook hierdie groen goeie vrindjie 
(wat soms `n ander kleur gehad het) 
het sy gebrekies geopenbaar. Elke jaar 
moes daar 'n nuwetjie kom. Dis on- 
koste. Sy teksies was nie kernstukke 
van die geloofsleer op die voetspoor 
van die Heidelbergse Kategismus nie. 
Baie teksies is maar geleer en vergeet 
en dan is weer andere geleer. Uitein- 
delik moes 'n nuwe stel geleer word 
deur die katkisante in die Kort Be- 
STriD. 


Die nuwe leerboek waarvan ons nou 
gebruik gaan maak, sluit dus die doel- 
stelling van die groen boekie en die 
Kort Begrip in en wel onder die vaan- 
del van die Kategismus. Ons sê baie 
dankie aan die predikante, ouderlinge 
en andere wat onvermoeid die lesroos- 
ter jaar na jaar voorsien het. 


Die derde vriend waarvan ons moet 
afskeid neem, is die lesuiteensettings 
in Die Hervormer. Dit het in Januarie 
1916 al die eerste keer begin. Nou is 
dit nie meer nodig dat die Bybelse 
Geskiedenis in so `n lesuiteensetting 
gedoen word nie want daarvoor be- 
staan die boekie van De Wet en Le 
Roux waarvoor ons baie dankbaar is. 
Ons is ook dankbaar teenoor 'n man 
soos wyle ds J. D. Storm wat 'n 
enorme Bybelkennis had en deur sy 
bydrae in die vorige uitgawes van die 
Bybelse Geskiedenis, bygedra het tot 
ons kerk se Bybelkennis. Ek weet hoe 
dat baie predikante toe hulle propo- 
nente was en 'n Bybelkennis-eksamen 

DIÉ KINDERS SÊ HERVORMER 


Liewe maats, kyk ons na die nuwe 
lesrooster vir Februarie-maand, sien 
ons dat die maand vir vier Sondae 
lessies voorgeskryf het. Dit geld vir 
al die maats vanaf 7 tot 15 jaar. 


Verlede maand het ek vir julle 
net probeer wys en leer hoe ons die 
nuwe lesrooster moet gebruik. Dit is 
baie maklik, maar julle moet asse- 
blief maar vir mamma en pappa vra 
om vir julle te help. Juffrou en me- 
neer sal julle by die kategese-klassie 
ook baie mooi wys wat julle vir elke 
Sondag moet leer. Vat gerus mMma@r 
julle Hervormer ook elke Sondag 
saam kerk toe. 


Kom ons begin met die 7-jarige 
outjies en dan kyk ons wat julle vir 
Februarie moet leer, dan gaan ons 
met die 8S-jariges en so aan en dan kyk 
ons hoe ver ons kan vorder. Ons hoop 
die oom Redakteur sal vir ons genoeg 
plek gee in die Hervormer daarvoor. 
Miskien kan ons die outjies van 7 
tot 10 jaar help. Van 11 jaar af is 
ons darem al groot genoeg om som- 
mer maklik alles self op te lees. 


Indeling vir 7-jariges vir Februarie 
1974. 
Eerste Sondag 


1. Teks van vraag 3: Want deur die 
wet is die kennis van sonde. 





KATEGESE: 
DIE AFSKEID 


] Vervolg van vorige bladsy 


moes aflê, Storm en Le Roux gebruik 
het. Die lesuiteensettings hoef ook nie 
die geloofsleer as sodanig uiteen te sit 
nie. Daarvoor is daar belangrike redes. 
Eerstens vra 'n mens die vraag of die 
hoeveelheid lesers wat van die rubriek 
inderdaad gebruik maak die moeite 
van die skrywers, wat groot werk ver- 
rig het, en die plaasruimte in Die 
Hervormer, werd is. Dit sal dieselfde 
situasie wees as die lesuiteensetting 
oor ander aspekte handel soos die ge- 
loofsleer. Tweedens wil ons nie die 
kategeet laat verseil raak in besonder- 
hede waardeur hoofsake vervaag nie. 
In die kommentaar van die nuwe leer- 
boek is die kale hoofkernpunte van 
hoofsake aangestip. Daaroor moet lie- 
wers verder gedink word deur die 
kategeet en d&&rheen moet sy denke 
altyd na terugkeer sodat hy in heldere 
eenvoud die kind kan onderrig. Sou 
hy self breër oor 'n besondere stuk 
wil weet, dan is die aangewese weg 


Hierdie teks moet julle nou uit 


. die kop uit leer. Wat beteken die teks? 


Eers moet ons weet wat die wet is. 
Die wette is die Tien Gebooie. As ons 
die Tien Gebooie ken, dan weet ons 
mos wat ons nie moet doen nie. As 
die gebod of wet sê ek mag nie steel 
nie en ek steel dan wel iets, dan het 
ek sonde gedoen. Ek leer dus dat 
steel sonde is omdat die wet dit vir 
my sê. Kennis beteken om te weet. 
As die teks dus sê: Deur die wet is 
die kennis van sonde, beteken dit dat 
ek weet wat sonde is omdat die wet 
of tien gebooie vir my so sê. 


2. Watter Bybelgeskiedenis moet ek 
vir die eerste Sondag in Februarie 
leer? Regoor Februarie 1ste week staan 
Ou Testament, hoofstuk TT, 3.2. Kyk ek 
in my Bybelse Geskiedenis vir die 
Kategese, sien ek op bladsy 7 dat 8.2 
die Broermoord is. 


Adam en Eva het eers net twee 
seuns gehad. Hulle name was 
Kain en Abel. Kain was die oudste. 
Altwee het altare gebou en vir die 
Here geoffer. 'n Altaar word van klip- 
pe gebou. Om te offer beteken dat 
Kain en Abel van hulle mooiste en 
vetste lammertjies en hulle lekkerste 
graan, groente en vrugte op hulle al- 
tare neergesit en aan die brand ge- 





in die genoemde kommentaar te vind. 
Daar sal hy teksverwysings kry asook 
verwysings na die Heidelbergse Kate- 
gismus self en die Nederlandse Ge- 
loofsbelydenis en die Dordtse Leer- 
reëls. Verder is daar in die kategese- 
klas ook nie tyd vir breedvoerige by- 


steek het. Dit het hulle vir die Here 
gedoen. Maar Kain se hart was nie 
reg nie. Hy was jaloers op sy broer. 
Hy was ook kwaad vir sy broer. Daar- 
om het die Here van Abel se offer 
gehou. `n Mens offer nie as jy nie 
liefde in jou hart het nie. Offer is 
soos om te bid. 'n Mens kan ook mos 
nie opreg vir die Here bid as jy kwaad 
is nie. 

"Toe Kain sien die Here hou van 
Abel se offer, het hy so kwaad en 
jaloers geword dat hy vir Abel dood- 
geslaan het. Kain vermoor dus vir 
Abel en daarom noem ons dit Broer- 
moord. 'n Mens mag nie iemand ver- 
moor nie en daarom het die Here 
vir Kain gestraf 

Adam en Eva het daarna nog 'n 
seun gehad. Sy naam was Set. 

3. Kerkgeskiedenis. Deel ITIT, hoofstuk 
1) 

Ons blaai na bladsy 170 van Ons 
Kerkgeskiedenis. Daar lees ons onder 
punt 3 Die Bataafse Tussenspel. 

Dit lyk moeilik maar dit is nie. 
Kom ons onthou net die volgende: 
Lank gelede, omtrent 170 jaar terug 
was die Kaap deur Engeland verower. 
Die Kaap het eers aan die Hollanders 
behoort. 'Toe gee die Engelse die 
Kaap weer terug aan die Hollanders. 

komstighede nie maar wel vir funda- 
mentele ingrawing. 

Ons hartlike dank gaan uit na ds. 
J. H. Naudé van Potchefstroom wat 
met medewerkers vir baie lank die 
lesuitsettings sedoen het en die les- 
roosters opgestel het. 





JESUS EN DIE VERVULLING VAN DIE 
WET EN PROFETE 


'n Belangrike vraag is wat met ,,die 
minste van die gebooie” bedoel word. 
Daar is die standpunt waarvolgens 
hier verwys sou word na die ses ge- 
booie van die tweede tafel (Eer jou 
vader en jou moeder — Jy mag nie 
.... begeer nie) omdat die geskrewe 
omvang van hierdie gebooie kleiner is 
as die van die eerste vier gebooie (Jy 
mag geen ander gode ... hê nie — 
Dink aan die sabbatdag ...). 


'n Ander, waarskynliker moontlik- 
heid, is dat hier verwys word na die 
613 dele waarin die Jode die wet 
onderverdeel het, Vervolgens het hulle 


dan by hierdie gebooie onderskei tus- 
sen ligte en swaar, geringe en gewig- 
tige gebooie. Onder die swaar of ge- 
wigtige gebooie is dan byvoorbeeld 
gereken: Afgodediens, ontug, bloed- 
vergieting en ontheiliging van Gods 
Naam. 'n ,Ligte” gebod was dan weer 
soos die verbod op die drink/eet van 
bloed. Volgens ons teks moet die wet 
egter as geheel vervul word — die 
mens het nie die reg om sekere ge- 
booie (tydelik) op te hef nie (Vel. 
jal. 3:10-12: Jak. 2:10v.). Vanaf vers 
21 kry ons dan 'n kykie in Jésus se 
interpretasie van die wet — dit lewer 
telkens verrassings op! 

DIE KINDERS SE 
HERVORMER 

Die kerk in die Kaap se naam was 
toe al die Hervormde Kerk. 'n Sekere 
man met die naam van De Mist het 
vir die Hervormde Kerk gesê hy sal 
sorg dat die predikante deur die 
Regering betaal word. Die kerk mag 
ook elke 2 jaar 'n groot vergadering 
hou. Die naam van die vergadering 
is die Algemene Kerkvergadering. Dan 
kom al die predikante bymekaar en 
praat oor al die sake van die kerk. 
Vandag word ons Hervormde Kerk 
se vergadering nog die Algemene 
Kerkvergadering genoem. 


Nouja outjies, dit is dan tot hier 
wat die 7-jarige maats vir die eerste 
Sondag van Februarie moet leer. 


Tweede Sondag vir 7-jariges. 


1. Teks. Vraag 4, teks a: Ons was 
haatlik en het mekaar gehaat. 


92. Bybelgeskiedenis. 


Nadat Kain vir Abel doodgemaak 
het, het die mense al meer sonde ge- 
doen. Sonde is die werk van Satan. 
Hy probeer elke dag om te kyk of 
hy nie vir ons kan laat sonde doen 
nie. Die mense het so baie sonde 
gedoen, dat die Here jammer was dat 
hy die mense op die aarde geskape 
het. Die Here besluit toe om al die 
goddelose en sondige mense dood te 
maak. Die Here besluit Hy gaan al 
die sondige mense in 'n groot water- 
vloed laat verdrink. 


3. Kerkgeskiedenis Deel II, hoofstuk 
3 punt 1. Bladsy 192. Die kerk in 
Transvaal — ds. Dirk van der Hoff. 

Ds. Dirk van der Hoff was die 
eerste Hervormde predikant in Trans- 
vaal. Dit was lank gelede toe Trans- 
vaal noe vol leeus en olifante was en 
omtrent al die mense nog op plase en 
ver van mekaar gewoon het. Ds. van 
der Hoff moes baie ver ry om huis- 
besoek te gaan doen en kerk te hou. 
In daardie dae was daar noe nie 
motors nie en ds. van der Hoff moes 
maar met kar en perde ry. 


Derde Sondag vir 7-jariges 


1. Teks van vraag 5: En God het die 
mens geskape na die beeld van God. 


2. Bybelgeskiedenis. Noag bou die ark. 


A1 die mense gaan verdrink in `n 
groot watervloed. So het die Here 
besluit. Dit was omdat hulle so 
baie sonde gedoen het. Die Here is 
egter baie senadig. Hy besluit om 
Noag en sy gesin te spaar. Altesaam 
was dit agt mense. Dit was Noag en 
Sy vrou en sy drie seuns en hulle 


vroue. Wie kan tot agt tel? Tel bietjie 
hoeveel is agt. Hoe gaan Noag en sy 
gesin ontsnap van die watervloed? 
Ja, Noag gaan `n ark bou. Die Here 
vertel mooi vir Noag hoe hy die ark 
moet bou. `n Ark is `n groot skip. 
Die skip is van hout gemaak met drie 
verdiepings. Buite om het Noag swart 
pik gesmeer om dit waterdig te maak. 
Pik lyk soos die swart teer op ons 
strate. 


Toe die ark klaar was, het Noag en 
Sy huisgesin in die ark gegaan. Saam 
met Noag het die Here ook van al die 
soorte diere in ark laat gaan. Daar 
was ook kos vir al die diere in die 
ark. Toe almal in die ark was, het die 
Here self die deure van die ark toe- 
gesluit. 


3. Kerkgeskiederis: Die Kerkraadsver- 
gadering in Potchefstroom. 


Wie was nou die eerste Hervormde 
predikant in Transvaal? Ja, dit was 
ds. Dirk van der Hoff. Ek het gesê 
al die mense het toe ver van mekaar 
op plase gewoon. Dit was so, maar 
daar was darem al een dorp in 'Trans- 
vaal. Dit was Potchefstroom. Potchef- 
stroom was die eerste dorp in Trans- 
vaal. 


Ds. Dirk van der Hoff het sy eer- 
ste Kerkraadsvergadering in Potchef- 
stroom gehou in 1853. Dit is net mooi 
een honderd en twintig jaar gelede. 
'n Kerkraadsvergadering is 'n verga- 
dering van ouderlinge en diakens met 
die predikant by. Die predikant is 
natuurlik ds. Dirk van der Hoff. Wat 
wou hulle op die vergadering be- 
spreek? Hulle wou praat oor die kerk 
in die Kaap en die kerk in Transvaal. 
Die Kaapse kerk wou hê dat die kerk 
in Transvaal deel van die Kaapse kerk 
moet wees. Almal het nie saamgestem 
nie. Diaken Wessel Badenhorst het 
kwaad geword en uit die vergadering 
gestap. Die vergadering het vir ds. 
van der Hoff ook verwelkom en hom 
aangestel as enigste predikant van die 
ganse. grote Transvaal. Transvaal het 
toe die volgende gemeentes gehad: 


1. Potchefstroom 
2. Rustenburg 
3. Soutpansberg 
4. Lydenburg 


Vierde Sondag vir 7-jariges. 


1. Teks van vraag 6: Die slang het 
my bedrieg, en ek het geëet. 


2. Bybelgeskiedenis. Die sonvloed. 


Vir veertig dae en veertig nagte het 
die Here aanmekaar laat reën. Noag 
en sy huisgesin en die diere was veilig 
in hulle groot skip, die ark. Die water 
het al hoër gestyg en die ark het op 
die water gedryf. Al die goddelose 
en sondige mense en die diere wat 
oorgebly het, het verdrink. 

Vir honderd en vyftig dae het die 
ark op die water gedryf en toe op 
`n berg gestrand. Die berg se naam 
was Ararat. Noag het `n venster oop- 
gemaak en 'n kraai laat uitvlieg. Die 
kraai het nie weer teruggekom nie. 
Toe stuur Noag 'n duif uit, maar die 
duif het teruggekom. Na `n ruk het 
Noag weer 'n duif uitgestuur. Die 
duif het met `n olyftakkie in sy bek 
teruggekom. Wat het dit beteken? 
Dit het beteken dat daar al bome was 
wat gegroei het. Vir `n derde keer 
het Noag `n duif uitgestuur. Die duif 
het nie weer teruggekom nie. 'Toe 
weet Noag dat die water al so gesak 
het dat die duif bome gekry het waar- 
in hy kon gaan sit. 


3. Kerkgeskiedenis. 


Ons het verlede keer gelees van 
die kerkraadsvergadering in Potchef- 
stroom. Die kerkraadsvergadering be- 
sluit toe verder om 'n Algemene Ver- 
gadering te hou, op Rustenburg en 
net 'n paar maande later. Op hierdie 
vergadering is op `n paar dinge be- 
sluit: 


1. Die Hervormde Kerk van Trans- 
vaal sal nie aansluit of verenig met 
die Kaapse kerk nie, omdat die Kaap- 
se kerk sgelykstellig tussen blank en 
nie-blank aanvaar het. 


2. Niemand sal verplig word om ook 
Gesange in die kerk te sing nie. 


3. Ouderling Wolmarans sal ds. Dirk 
van der Hoff as predikant bevestig. 


Dit is nou al die werk van die 7- 
jariges vir die vier Sondae van Fe- 
bruarie. As ons nou die 8-jariges se 
werk vir Februarie behandel, sal ons 
net die teks van die vraag en die 
Bybelgeskiedenis behandel, anders het 
ons nie genoeg plek in Die Hervormer 
nie. 


Eerste Sondag vir 8S-jariges 


1. Teks van vraag 37: En toe hulle 
alles volbring het wat oor Hom ge- 
skrywe is, het hulle Hom van die 
kruishout afgehaal en in 'n graf neer- 
gelê. 


92. Bybelse geskiedenis. Ou Testament, 
hoofstuk IX punt 23: Die Israelitiese 
Groot Trek 


Die Tsraeliete trek van Egipte na 
die land Kanain. Moses is hulle leier, 
want die Here het hom aangestel om 
Israel te lei. Nadat almal deur die 
Rooi See is waarin die Egiptenare 
verdrink het, trek hulle die woestyn 
in. Gou-sou kry hulle dors. Hulle kom 
by 'n plek met die naam van Mara 
waar die water bitter is. Die Here 
het dit soet gemaak deur Moses `n 
stomp in die water te laat gooi. 


] Na volgende bladsy 

Inleiding in die 'Teologie, onder Re- 
daksie van I. H. Eybers, A. Kénig en 
J. A. Stoop, N.G. Kerkboekhandel, 
1973, prys R5,25. 


Hierdie werk bied 'n kort inleiding 
op elkeen van die teologiese vakke 
aan. Al die medewerkers is verbonde 
aan Unisa met uitsondering van prof. 
F. J. van Zyl van U.P. en dr. P. B. van 
der Watt van Stellenbosch. Hierdie 
poging in Afrikaans kan net baie hoog 
gewaardeer, aangeprys en aanbeveel 
word! Veral ook vir die oningewyde 
op teologiese gebied sal die werk baie 
msiggewend wees. 

Die boek is netjies versorg. Die ge- 
bruik om die voetnotas agter aan elke 
hoofstuk te voeg en nie onder aan die 
bladsy nie, is nie geslaagd nie. Dit be- 
moeilik die bestudering. 

Origens kan die werk sterk aanbe- 


veel word. 
— D.J. C. van Wyk. 


LEES! 


Ek lees my Bybel al self deur Louise 
Richard. Uitgegee deur N.G. Boek- 
handel, Pretoria, prys 35c. 

Hierdie boekie van 20 bladsye is 
bedoel vir die ou kleintjies wat so 
trots daarop is, dat hulle die Bybel 
nou self kan lees. Dit bevat 'n lessie 
op elke bladsy na aanleiding van `n 
skrifgedeelte bo elke bladsy aangegee 
met `n illustrerende tekeninkie daar- 
by. Die lessie bestaan uit 'n stuk of 
twaalf reëls, eenvoudig, mooi en leet- 
saam. Dis 'n mooi presentjie as die 
oudtjie weer verjaar. 

— EH.D. 


Sewe koppies rys deur Sita. Uitge- 
gee deur Perskor, Johannesburg. Prys 
R1,90. 

Hierdie bekende skryfster benodig 
geen verdere bekendstelling nie. Die 
lesende publiek weet hoe onderhou- 
dend sy kan vertel. Hier gaan dit oor 
die ,ou' dae en 'n mens leef weer saam 

met haar in al haar wederwaardig- 
hede as 'n jong vroutjie. Dis aange- 
name leesstof. Kry dit gerus. 

— EH.D. 


Christiaan de Wet Annale I. Uitge- 
gee deur die S.A. Akademie vir Weten- 
skap en Kuns in samewerking met die 
oorlogsmuseum op Bloemfontein. On- 
der redaksie van prof. M. C. E. van 
Schoor. 


Hierdie eerste deel is uitsluitlik aan 
die oorlogsdagboek van Hugo van Nie- 
kerk gewy. Dit is van besondere bete- 
kenis dat hierdie annale 'n weergawe 
van `n dagboek is, wat opgestel is kort 
na die gebeurtenisse van elke dag. Dit 
is dus nie herinneringe nie waarby 
vergissinge kan intree. Dit is alles 
vars uit die pen en gee ons `n goeie 
kyk in die gevegte op die wesfront 
onder generaal P, A. Cronje, soos die 


(] Blaai om 

Daarna kom hulle by Elim waar 
daar twaalf fonteine en sewentig palm- 
bome was. Toe trek hulle weer weg 
en die Here gee hulle kwartels en 
manna. 'n Kwartel is 'n voël wat baie 
SOOS 'n patrys lyk. Manna was iets 
wat wit was en soos heuning gesmaak 
het. Van die manna het die Israeliete 
`n soort brood gemaak. 


By Rafidim het Moses die rots ge- 
slaan en daar het water uit gekom. 
Moses het hier sonde gedoen, want 
die Here het vir hom gesê hy moet 
met die rots praat en toe slaan hy die 
rots met 'n stok. 


Die Amalekiete het ook die Israelie- 
te aangeval en daar was oorlog. Aron 
en Hur het die arms van Moses om- 
hoog gehou en die Here het die Is- 
raeliete die Amalekiete laat verslaan. 


Tweede Sondag vir 8-jariges. 


1. Teks van vraag 38: Want vir my 
is die lewe Christus en die sterwe 
wins. 

2. Bybelse geskiedenis. By Sinai. 

By die berg Sinai het Moses op die 
berg geklim en die Here het die Tien 
Gebooie op twee kliptafels geskryf. 
Toe Moses van die berg afklim met 
die kliptafels, het hy gesien die volk 
het `n goue kalf gemaak. Moses was 
so kwaad dat hy die tafels stukkend 


gegooi het. Moses het toe die kalf 
stukkend gebreek en weer op die berg 
geklim. Die Here het toe vir hom op 


nuwe tafels die gebooie geskryf. `n 
Kliptafel is `n groot, plat klip. 


Op die berg het die Here ook vir 
Moses vertei hoe die Israeliete die 
tentkerk of tabernakel moet bou. Ook 
hoe die goue kis moet lyk. Die goue 
kis met twee engelfigure op die dek- 
sel, het hulle die Ark van Verbond 
genoem. Binne in hierdie kis moes 
Moses die twee kliptafels met die tien 
gebooie op, bêre. Die tien gebooie 
kan ons in die Bybel lees in Exodus 
20. 


Derde Sondag vir S-jariges. 


1. Teks van vraag 39: My God, my 
God, waarom het U My verlaat? 


2. Bybelse geskiedenis. Die boek Ex0- 
dus. 


Die boek Exodus vertel vir ons 
die geskiedenis van die Israeliete. 
Die Israeliete was 'in die Ou 
Testament die volk van God 
Die woord Exodus beteken Uittog of 
Trek. Met ander woorde, die boek 
Exodus handel dus oor die trek van 
die Israeliete, eintlik vanaf die tyd 
toe die Here vir Moses laat gebore 
word het, om Israel uit te lei, totdat 
die volk by Sinai aangekom het waar 
hulle die tien gebooie en nog ander 
wette van die Here ontvang het. 


Op hierdie manier word die doel 
van die boek dus vir ons duidelik. 
By sy roeping het Moses dus twee 
bevele van die Here ontvang: 


1. Hy moes die volk Israel weer 
terug na die Here lei, met ander 
woorde, hy moes Israel losmaak van 
die afgodediens van die Egiptenare 
en hulle weer laat besef dat die Here 
hulle God is. 


2. Tweedens moes Moses die volk 
van die Here uit Egipte na die be- 
loofde land, na Kanaën lei. 


Vierde Sondag vir die S-jariges. 


1. Teks van vraag 40: As julle dan 
saam met Christus opgewek is, soek 
die dinge daarbo waar Christus is. 


2. Bybelse geskiedenis 


Die tien gebooie in Exodus 20 begin 
met hierdie woorde: Ek is die Here 
jou God. Hier praat die Here met die 
volk Israel, maar ook met ons. Here 
is die verbondsnaam van God en God 
is die majesteitsnaam van die Here. 


Die Here wil vir Israel sê dat Hy 
hulle ellende in Egipteland raakge- 
sien het en dat Hy hulle wil red, 
soos Hy ook gedoen het met groot 
wonders en tekens. 


So wil die Here ook vir ons, die 
nuwe volk van die Here leer dat 
ons in Hom moet glo en op Hom 
moet vertrou, dan sal ons ook uit ons 
ellendes en sondes verlos word. 


Liewe maats, ek dink ons behandel 
dan volgende maand eerste die 9 en 
10-jarige outjies se werk. Julle ver- 
staan mos nou al mooi hoe julle, julle 
werk in die lesrooster moet opkyk. 


Die Hervormer, Januarie 1974, bladsy 29 


LEES! 


ellendige toestand in die laer na die 
omsingeling deur die Engelse leërs, 
die stank var die honderde dooie per- 
de, die drinkwater wat geel van die 
lidietbomme en ondrinkbaar geword 
het, die gebrek aan vuurmaakgoed om 
kos te maak en so meer; ook gee dit 
ons `n helder beeld van die doen en 
late in die krygsgevangekamp op die 
eiland, St. Helena. 

Almal wat meer wil weet van die 
roemryke, maar ook moeilike periode 
in ons volksgeskiedenis sal van hierdie 
annale geniet. 

— Joh. Dreyer. 


Het Leven is de Moeite Waard. Pas- 
torale Handreiking voor Verplegenden. 
Geskryf deur J. van Bruggen. Uit- 
geverij De Vuurbaak — Groningen, 
1972, 34 bls. R1,30. 


Die skrywer stel in hierdie boekie 
standpunte wat sekerlik in ons tyd 
beklemtoon moet word. Standpunte 
soos barmhartigheid en liefde as Chris- 
telike deugde en verantwoordelikhede. 
Tereg word die versorgers van siekes 
geroep tot 'n gelowige en godvresende 
lewe. Met die standpunte dat God die 
laaste sê oor die lewe van 'n mens 
het en dat enige persoon wat daaraan 
behoefte het, te alle tye versorging 
regverdig, word instemming betuig. 


Hierdie publikasie verloor egter 
praktiese waarde omdat dit `n pole- 
miese geskrif is In sy polemiek teen 
die pastorale handreiking aan genees- 
here en verpleegsters deur die Neder- 
landse Hervormde Kerk, verval sy eie 
handreiking in `n handgemeen met 
die Nederlandse Hervormde Kerk. 


Die ingewikkelde redenasies van die 
skrywer en die gebondenheid aan die 
praktiese situasies in Nederland maak 
die boek oninteressant vir die deur- 
snee leser in Suid-Afrika. 


— J.C. de Lange. 


In Gelykenisse het Hy geleer deur 
prof. E. P. Groenewald. Uitgegee deur 
N.G. Kerk-Uitgewers, Kaapstad, Pre- 
toria. 


Dat 'n derde druk van hierdie werk 
nodig geword het is van besliste be- 
tekenis. Vir die skrywer beteken dit 
dat sy spreke inslag gevind het met 
ander woorde dat hy goed gespreek 
het. Andersyds is dit `n teken ,,van `n 
nuwe belangstelling in die verklaring 
van die gelykenisse van die Here Je- 
Sus”, soos aangekondig in die voor- 
woord. 


Ons het in hierdie werk die ver- 
klaring van die meeste gelykenisse uit 

die evangelies, met uitsondering van 
die in die Johannes-evangelie, wat 
volgens die skrywer meer vergely- 
kinge as gelykenisse is. Besonder ver- 
helderend vir die opset van die boek 
is die eerste hoofstuk met sy uitleg 
van die vraag aan Jesus: ,,Waarom 
spreek u tot hulle deur gelykenisse?” 
Matt. 13:10-16. 


Dat die skrywer in sy verklarings 
gebly het by sy eie maatstaf ,,die 
gulde reël is om aan die Skrifwoord 
gebonde bly; daarmee bedoel ons 
dat niks meer gesoek moet word as 
wat werklik in die geskrewe woord 
van die gelykenis voorkom nie”, ver- 
dien vermelding, veral omdat dit soms 
met hoë fanfare aangekondig word 
terwyl daar weinig daarvan tereg kom. 
Dwarsdeur die verklarings van die 27 
behandelde gelykenisse waai daar `n 
nugtere en verfrissende wind met `n 
mengsel van ou skrifgefundeerde ver- 
klarings en nuwere teologiese gedagte- 
rigtings net so Bybels getrou. Hoewel 

'n mens dalk nie met alles sal saam- 
stem wat die uitleg aanbetref nie, ver- 
dien hierdie werk nie net vermelding 
nie maar besliste aanbeveling vir al- 
mal wat hulle besig hou met 'n studie 
van die Bybel en dan veral die gelyke- 
nisse. Teoloë en leke kan almal met 
vrug daarvan gebruik maak. Dit is die 
moeite werd om te lees en te hê. 

— C. van Niekerk. 


Die vlug van 'n duif deur Mara 
Prinsloo. Uitgegee deur Voortrekker- 
boekklub, Posbus 489Z, Johannesburg. 
Prys R1,80. 

Hierdie roman is `'n gewone en 
skoon liefdesverhaal. Die taal is goed 
in die sin, dat Mara Prinsloo die 
anglisismes wat in baie sulke romans 
dikwels voorkom vermy, soos angstig” 
in plaas van gretig, ,dit sal die dag 
wees” in plaas van dit staan te besien, 
jy beter” in plaas van jy moet liewer, 
,dit wat” in plaas van wat. 


Ons beveel dit vir ons lesers aan. 
— EH.D. 








DIE HOOFKANTOOR VAN DIE KERK? 


'n Tydjie gelede het iemand, wat 
dit beter behoort te weet, in Die 
Hervormer in 'n artikel verwys na die 
hoofkantoor van die kerk. Dit kan 
ook wees dat hy nie sy fout met die 
benaming besef het nie. Dit kan ook 
wees dat hy nie geweet het dat 
die benaming geen gebruikte kerklike 
woord is nie. Dit is wel `n woord 
wat op staatkundige gebied, sowel as 
op die terrein van die sakewêreld, 
dikwels voorkom en daar tuis is. 


Op staatkundig gebied praat ons van 
die demokrasie dit wil sê die regerings- 
vorm waarby die hoogste gesag by 
die ,demos' volk, berus, Hierdie rege- 
ringsvorm kies sy volksverteenwoor- 
digers, wat uit een of meer verskil 
lende partye bestaan, elkeen met sy 
eie hoofkantoor wat die belange van 
die party behartig. 


Op die terrein van die sakewêreld 
gaan dit min of meer ook so. Die be- 
paalde maatskappy het sy direksie en 
sy hoofkantoor vanwaar die opdragte 
van die direksie in belang van die 
maatskappy uitgestuur word. 


In die kerk is dit anders, omdat die 
kerk aan Christus behoort en Hy die 
Hoof van die kerk is. Die kerk het 
dus geen hoofbestuur en geen direksie 
en daarom ook geen hoofkantoor nie. 

Die kerk het wel 'n kantoor, waar by- 
voorbeeld kerklike stukke getik en 
uitgestuur word, maar die kerk het 
nie 'n hoofkantoor vanwaar uit hy ge- 
regeer word nie. 'n Kerkkantoor is nie 
`n hoofkantoor nie. Indien dit die ge- 
val sou wees, dan beteken dit die 
kerk het burokraties geword, dit wil 
sê hy word vanuit `n buro of kantoor 
geregeer en vandaar uit ontvang hy 
sy bevele. 


Die kerk word kerkordelik dit wil 
sé volgens die Kerkwet ,wat volgens 
die voorskrifte uit die Heilige Skrif 
opgestel is, nie op 'n demokratiese 
wyse geregeer nie, ook nie volgens 
`n maatskappywet nie, maar presbite- 
riaal dit wil sê deur die presbiters, 
die ouderlinge, in enger verband deur 
die kerkraad, in streekverband deur 
die ring en in algemeen verband deur 
die Algemene Kerkvergadering, wat 
naas Christus, die Hoof van die kerk, 
geroepe is om volgens Bybel oor die 
kerk te regeer. Dus geen burokratiese 
regering nie, maar wil 'n christo- 
kratiese. Daarom skrywe die apos- 
telkonvent of eerste algemene kerk- 
vergadering uit Jerusalem aan al die 
gemeentes: ,,Want die Heilige Gees 
en ons het besluit .. .” (Hand. 15:28). 


JOH. DREYER. 

Amptelike Berigte 


RINGSVERGADERINGE 1974: 

In terme van Bepaling 9 tot die 
Kerkwet word lede van Ringsvergade- 
ringe hiermee opgeroep na onderstaan- 
de byeenkomste. Ringskribas sal self 

Bing van: 

Bloemfontein 19-20 April, Dordrecht. 

Bothaville 21-22 April, Hennenman. 

Krugersdorp 29 April-2 Mei, Krugers- 
dorp-Oos. 

Trichardtsfontein 1-2 Mei, Pongola. 

Suidwes-Afrika 3-5 Mei, Windhoek. 

Rustenburg 7-8 Mei, Rustenburg. 

Pretoria-Noord 6 Mei, 13-17 Mei, Pre- 
toria-Tuine. 

Heidelberg 138 Mei, Volksrust. 

Bronkhorstspruit 16-17 Mei, Witbank- 
Suid. 

Losberg 20-22 Mei, Losberg. 


TEOLOGIESE OPLEIDING 
HALFEEUFEES 

Aanstaande jaar is die teologiese 
opleiding van die kerk aan die Uni- 
versiteit vyftig jaar oud. Dit word 
feestelik herdenk van 25-27 Maart en 
die jaarlikse predikantevergadering 
word dan gereël. 

Die Hervormer wil graag sy Maart- 
uitgawe onder andere daaraan wy. Vir 
die doel word interessante foto's veral 
van die vroegste jare gesoek, met die 
00g op `n foto-artikel. Stuur dit asse- 
blief goed verpak aan ds. P. M. Smith. 
Na 'n moontlike gebruik sal dit terug- 
gestuur word. Hy moet dit nie later 
as 20 Januarie 1973 ontvang nie. 


BEROEPBAARSTELLING 

Die Kommissie van die Algemene 
Kerkvergadering het op 29 November 
1973 die volgende teologiese kandidate 
beroepbaar gestel: 

Hendrik Jacobus Botes. 

Jacobus Johannes Hendrik Engel- 

brecht. 

Johannes Petrus Jacobus Fourie. 

Johannes Stephanus Naude. 

Roelof Marthinus Naude. 

Matthys Machiel Seymore. 

Jacobus Malan Grové Storm. 

Lourens Martinus Petrus Swanepoel. 

Wessel Hendrik Swart. 

Pieter Johannes van der Merwe. 

Barend Jacobus van Wyk. 

Evert Philippus Vosloo. 

Van harte geluk aan hulle en hulle 
families. Beroepsbriewe word na die 
kerkkantoor gestuur. 

P. M. Smith. 
(Skriba). 
Aangeneem: 
Dr. D. J. C. van Wyk van Verwoerd- 
burg na Johannesburg-Wes. 


7] Blaai om 


DOODSBERIGTE 


IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige lewe 
deur ons Here Jesus Christus wat die 
vernederende liggaam aan Sy verheer- 
likte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


FOURIE: Petrus Johannes — Met ver- 
lange dink ek terug aan die 26ste 
Desember 1972, toe ons hemelse Vader 
my dierbare eggenoot geneem het, na 
hoër diens. Hy was stil in sy siekte 
van drie jaar. Sy onverwagte dood, 
was vir my swaar om te aanvaar. Maar 
ek is tevrede. Ek dank God vir die 
krag en genade aan ons altwee, en ook 
vir die mooi lewe wat ons saam kon 
deel. Ek mis hom elke dag. 


— Verlangende eggenote, Henna. 





BOTHA: Jan Barend Christiaan — 
So plotseling en onverwags oorlede 
op die 10de Oktober 1973, my dierbare 
eggenoot, ons vader en grootvader in 
die ouderdom van 59 jaar en 4 maan- 
de. Ons dank die Here vir sy vrugbare 
dienswerk ten opsigte van die kerk- 
like, sosiale en huislike lewe. Sy plek 
is leeg, sy stem is stil. Ons swyg 0 
Heer, dit wat u wil. 


— Anaat Botha en kinders, 14de 
Laan 897, Wonderboom-Suid, Pretoria. 

DOODSBERIGTE 
IN MEMORIAM 

VISAGIE: Frederick Andries Jaco- 
bus — Met bedroefde harte dink ons 
terug aan die 10de Desember 1946 toe 
van ons weggeneem is 'n geliefde egge- 
noot, vader en oupa. Net diegene wat 
weet, kan vertel wat skeiding is son- 
der vaarwel. Eenmaal sien ons mekaar 
salig weer, en skei ons nimmer, nim- 
mer meer! 


— Sy verlangende eggenote, kinders 
en kleinkinders. 


— Anaat Botha, 14de Laan 897, 
Wonderboom-Suid, Pretoria. 


HATTINGH: Elizabeth Sophia — Dit 
het die Here behaag om van ons weg 
te neem my geliefde eggenote, ons 
moeder, grootmoeder en oorgrootmoe- 
der in die ouderdom van 71 jaar 8 
maande na jarelange lyding, waarvan 
die laaste maande smartlik was. Al is 
ons eensaam, bedroef en vol verlange 
gun ons haar die rus want sy het 
altyd net haar beste vir ons gegee. 


— Die bedroefde eggenoot, J. J. P. 
Hattingh, kinders, kleinkinders en 
agterkleinkinders, Delmas. 


PRINSLOO: D. J. — Baie jare is al 
verby maar ons kan nie vergeet nie, 
toe van ons weggeneem is deur die 
dood ons geliefde eggenoot en vader, 
op 16-12-1937. 


— Verlangende eggenote M. Prins- 
100, gemeente Eendracht. 


VAN JAARSVELD: Adriaan Albertus 
— Onvergeetlik is die oggend van 5 
September 1973 toe my dierbare egge- 
noot, ons vader en grootvader van 
ons moes afskeid neem, verlos van 


pyn oor maande heen. Soet was die 
jare bitter die smart, God gee verlig- 
ting na pyn en smart. 


— Verlangende eggenote, kinders en 
kleinkinders, C. van Jaarsveld, Auck- 
land Park. 


DU PLESSIS: Doreen — Twee jaar 
van verlange en stille trane is verby, 
maar onvergeetlik bly die 2de Desem- 
ber 1971. Haar plek is so leeg, en ver- 
lange so groot maar ons berus, Sy wil 
geskied. 


— Verlangende Mamma, Gerhard, 
Leonie, Ernst, Sanet en Stephan en 
Viljoen. | 


MET verlange dink ek terug aan my 
dierbare moeder wat verhuis het na 
haar hemelse Vader, op die 1ste De- 
sember 1972 in die ouderdom van 86 
jaar, na `n lang siekbed en bittere 
lyding. Deur die wisseling van getye, 
maande wat tot jare vloei. Vleg her- 
innering steeds `n kransie, van blom- 
me wat verewig groei. 


— Haar verlangende dogter Soekie 
Botha, Bus 60, Rothdene. 





BEROEPE PREDIKANTE 

Ds. J. A. Smit van Mafeking na Oos- 
Londen. 


Bedank: 


Ds. J. B. J. van Rensburg van Pieter- 
maritzburg na Lichtenburg-Oos. 


Ds. J. G. M. Dreyer (jr.) van Declerg- 
ville na Durban. 


Ds. P. $. van Staden van Johannes- 
burg-Suid na Meyerton. 


Ds. A. J. van Staden van Rustenburg 
na Evander en Eendracht. 


Dr. P. J. T. Koekemoer van Potchef- 
stroom-Noord na Bergsig. 


Ds. F. H. van der Merwe na Phala- 
borwa. 


Ds. S. J. Swanepoel van Warmbad. na 
Melville. 


Ds. A. T. McDonald van Wonderfon- 
tein na Westonaria. 


Ds. P. A. Geyser van Delareyville na 
Edenvale. 


Ds. H. J. Bolsenbroek van Bethlehem 
na Bothaville/Allanridge. 

Ds. W. C. M. de Beer van Koster na 
Swartkop. 


Ds. A. A. J. Swart van Klerksdorp-Oos 
na Kemptonpark-Oos. 


Ds. G. J. J. Roos van Middelburg na 
Losberg. 


Ds. T. Snyman van Marikana na Lici- 
tenburg-Oos en Melville. 


Ds. H. N. Botha van Villieria na 
Hendrina. 


Ds. C. L. van den Berg van Vereeni- 
ging na Sasolburg-Suid en Witbank. 


Ds. J. J. P. Miller van Bronkhorst 
spruit na Oos-Londen. 


Dr. H. G. van der Westhuizen van 
Sannieshof na Meyerton. 





'n Vietnam in Afrika 


Volgens `n berig in die Hervormde 
persburo van Nederland het die Afri- 
kaanse Assosiasie van Christelike Ker- 
ke (A.A.C.C.) 'n skrywe gerig aan die 
kerk in Europa en Amerika waarin 
gewys word op die gevaar dat suidelik 
Afrika die Viëtnam van die laaste deel 
van hierdie eeu sou kan word. In die 
brief word `n beroep op die kerke 
gedoen om by al die regerings van 
die Navo-lande daarop aan te dring, 
dat die riskante koue oorlog, wat die 
wêreld die laaste 25 jaar bedreig en 
onmeetlike leed oor die volke in Indo- 
Sjina gebring het, nie ook na ons deel 
van die wêreld oorgebring word nie. 


Hierdie skrywe van die AAC.C. 
moet afgewys word as vrome, skyn- 
heilige praatjies, want dit is juis ver- 
skillende volke waaronder hierdie 
kerk werk, wat dit vir Suider Afrika 
probeer moeilik maak deurdat hulle 
heul met die kommunisme en terroris- 
tebewegings teen die bevolking van 
Suider Afrika steun en so probeer 
chaos te skep deur moorde onder die 
burgerlike bevolking . 


Sou hulle en Wes-Europa dan nie 
kan insien nie, dat wanneer hulle 
slaag in hulle aanblaas van oorlog 
teen Suider Afrika, hulle die weg juis 
baan vir wat hulle nou kastig besorg 
oor is. As hulle geen Viëtnam in 
Suider Afrika verlang nie waarom 
steun hulle dan die terroriste? 


Ds. Joh. Dreyer. 





'nWandelende 


advertensie 


vir 
Salusa 45! 


I n reklame is daar 'n ou ge- 
segde ,,Die beste adver- 
tensie vir 'n goeie produk is 
'n tevrede klant”. En dis 
gewis! 

Neem die geval van mnr. 
D.J. Stroebel en Salusa 45. 

Werklik 'n uitstekende 
middel,” reken `n entoesias- 
tiese mnr. Stroebel. ,,Ek was 
altyd liggaamlik uitgeput, 
het sleg geslaap en glad nie 
goed geëet nie. Maar vandat 
ek Salusa 45 probeer het 
voel ek soos `n nuwe mens. 

Ek eet, slaap en werk 
met hernieude lewenskrag. 
Daar's niks beter as Salusa 
45 vir ons middcljariges 
nie.” 

Maar mnr. Stroebel van 
Crawford in die Kaap, laat 
dit nie daar nie. Hy is vas- 
beslote om die goeie nuus 
aan ander oor te dra. 

Hy sê: ,,Ek het Salusa 45 
by my familie en vriende 
aanbeveel en hulle is ge- 
weldig beindruk met die re- 
sultate. Ek kan u verseker 
dat ek dit by almal aanbe- 
veel!” 

Waar kry mens 'n beter 
advertensie vir Salusa 45! 


30 tablette vir R2,35. 'n 
Volle 3-maande-voorraad 





van 9@ tablette vir R5,95. 

Slegs by apteke, 

Hierdie getuigskrif is ongevraagd en die 
oorsprouklike is beskikbaar vir Inspeksie. 


s 999 &/a 

















IT 


ORRELBOUERS EN STEMMERS 


Ons wil graag jong manne oplei as orrelbouers en stemmers. 
Die werk is interessant en bied u 'n geleentheid om die hele 
land te deurreis. Ons bied ook uitstekende voordale soos 'n 
pensioenfonds, mediese bystandsfonds en 'n mededingende 
salaris aan. Persone wat belangstel moet ten minste 'n St. VIII 
sertifikaat hê en verkieslik houtwerk as vak op skool gehad 
het. Rig asseblief aansoeke met volle besonderhede van ouder- 


dom, opleiding ensovoorts, aan: 


DIÉ BESTUURDER, 

S.A. ORRELBOUERS (EDMS.) BPK, 
PRETORIASTRAAT 157, 

POSBUS 200, Tel. 76-4844, 
SILVERTON. 

PRETORIA. 








DIE NASIONALE BOEK 


A. M. VAN SCHOOR 
(REDAKTEUR) 


Pragboek van 208 bladsye in 'n spesiale band oor die politiek en politieke 
geskiedenis van Suid-Afrika ond sind van die Nasionale Party 
1948-73. 


Waardevolle inligting en feite oor mense en gebeure op interessante 
wyse aangebied deur 'n groot aantal kenners. 
Meer as 100 geskiedkundige foto's wat anders moeilik bekombaar sal 
wees. 

Lewenssketse van belangrike politieke persoonlikhede. Afsonderlike 
hoofstukke oor die vier Nasionale Eerste Ministers van die tyd. 
Dit is n' boek wat nog baie waardevol sal word en wat elke huisgesin en 
biblioteek behoort te besit. 

Bestel teen R15 posvry deur gebruik te maak van die koepon. 
PROMEDIA (EDMS.) BEPERK 
Posbus 31853 
BRAAMFONTEIN 
Johannesburg 


Stuur my asseblief 'n eksemplaar/ - eksemplare van Die 
Nasionale Boek waarvoor ek my tjek/posorder ten bedrae van 


insluit (teen R15 per eksemplaar). 

Beskou die saak kalm- 


uit u gesin se oogpunt. 


AVBOB se omvattende gesinsversekering bied die beste en 
eenvoudigste vorm van voorsorg. Dit verseker landswye diens van gehalae 
en stabiele waarde. Ons 50 jaar van Eend is u waarborg. 


Oos beskou die saak kalm — uit u oogpunt. 


AYDO 


E v 


LID VAN DIE AFRIKAANSE VERBONDGROEP 

